ועדת הכספים, כנסת 20, פרוטוקול מספר 19, 2015-06-22 10:00

משה גפני: שלום לכולם, אני מתכבד לפתוח את ישיבת ועדת כספים בנושא הצעת חוק מיסוי מקרקעין (תיקון מס' 81 והוראת שעה), התשע"ה-2015.

משה גפני: נשמע את נציגי הממשלה ונצביע על החוק.

מיקי רוזנטל: רצינו לשמוע תשובות על שאלות משבוע שעבר, לפני שמקריאים את החוק.

משה גפני: תהיינה תשובות.

משה גפני: קודם נשמע.

משה גפני: ליאת גרבר מרשות המיסים בבקשה.

<ליאת גרבר: הצעת חוק מיסוי מקרקעין (תיקון מס' 81 והוראת שעה), התשע"ה–2015 <תיקון סעיף 9> 1.

<ליאת גרבר: בחוק מיסוי מקרקעין (שבח ורכישה), התשכ"ג–1963 (להלן – החוק העיקרי), בסעיף 9 – (1) בסעיף קטן (ג), בסיפה, במקום "בסעיף קטן זה ובסעיפים קטנים (ג1), (ג1א) ו-(ג1ב)" יבוא "בסעיף קטן זה ובסעיפים קטנים (ג1), (ג1א), (ג1ב), (ג1ג) ו-(ג1ה)"; מדובר בתיקון טכני.

<ליאת גרבר: סעיף (ג) הוא סעיף ההגדרות שמגדיר מהי דירת מגורים ומהו בניין והוא חל על הסעיפים הקטנים שאחריו.

<ליאת גרבר: אנחנו למעשה מוסיפים היום את סעיף (ג1ה) מבטלים את סעיף (ג1ד) ובתיקון 76 נוסף סעיף (ג1ג) אלא שההפניה לסעיף הקטן הזה לא נעשתה.

<ליאת גרבר: לכן אנחנו מוסיפים את הסעיפים הקטנים, כדי שסעיף ההגדרות יחול עליהם.

משה גפני: מה אתם מורידים עכשיו ומה אתם מוסיפים?

<שגית אפיק: התיקון שהיא עכשיו סוקרת הוא תיקון טכני.

<שגית אפיק: הוא כתוצאה מטעות שנפלה בידינו במהלך חקיקתו של חוק ההסדרים 2013-2014.

<שגית אפיק: קורה.

<שגית אפיק: היו טעויות בדיוק בנושא מס שבח ומס רכישה.

<שגית אפיק: סעיף קטן 9(ג) כולל את ההגדרות לכל סעיף.

<שגית אפיק: סעיף 9 הוא הסעיף שעוסק במס רכישה.

<שגית אפיק: סעיף קטן (ג) הוא הסעיף שמתייחס להגדרות והוא הסעיף המקורי שנחקק בשנת 1995, הסכומים שלו היו אז 0.5% ל-300,000.

<שגית אפיק: בסעיף הזה נמצאות ההגדרות של דירת מגורים ושל בניין.

<שגית אפיק: לאחר מכן, כל תיקון שנעשה במס רכישה, למעשה הותיר את סעיף קטן (ג), למרות שהוא חל רק לגבי השנים 95-96, וביחס לשנים שבאו אחר-כך, ככל שעלה מס הרכישה, קבעו סעיפים קטנים חדשים (ג1א), (ג1ב), (ג1).

<שגית אפיק: אנחנו נמצאים היום ב-(ג1ה).

<שגית אפיק: בתיקון שנעשה ב-2013 ו-2014 העלו את מס הרכישה אבל לא הפנו להגדרות של דירת מגורים ולהגדרות של בניין.

<שגית אפיק: לכן הם מבקשים לתקן את הטעות שנפלה בידינו אז ולעשות את ההפניה.

<שגית אפיק: גם להוסיף את הסעיף החדש (ג1ה), שבעצם מעלה עכשיו את מס הרכישה.

<ליאת גרבר: (2) בסעיף קטן (ג1ג), בפסקאות (1) ו–(2), ברישה, במקום "מיום כ"ה באב התשע"ג (1 באוגוסט 2013) עד יום ט' בטבת התשע"ה (31 בדצמבר 2014)," יבוא "ביום כ"ה באב התשע"ג (1 באוגוסט 2013) או לאחריו".

<ליאת גרבר: סעיף קטן (ג1ג) הוא בעצם הסעיף שעליו דברה היועצת המשפטית, שהוספנו בחוק ההסדרים, שקבע כהוראת שעה לתקופה שמיום ה-1 באוגוסט 2013 ועד ה-31 בדצמבר 2014 שיעורי מס רכישה גבוהים יותר למי שרוכש דירה שהיא אינה דירתו היחידה.

<ליאת גרבר: למעשה מה שאנחנו מבקשים היום, זה להפוך את הסעיף הזה להוראת קבע.

<ליאת גרבר: במקום ה-31 בדצמבר 2014, שזה תום התקופה שקבועה היום, יבוא 1 באוגוסט 2013 או לאחריו.

<ליאת גרבר: למעשה הסעיף הזה יהיה הוראת קבע.

<ליאת גרבר: תכף נראה שעליו תהיה הוראת שעה שמתגברת, אבל כשהוראת השעה תסתיים, הסעיף הזה הוא הסעיף שיחול.

משה גפני: אתם הופכים את זה להוראת קבע ואחרי זה תהפכו את זה להוראת שעה?

<ליאת גרבר: לא.

<ליאת גרבר: על זה תהיה הוראת שעה שמגדילה את המס עוד יותר.

משה גפני: זה יישאר כהוראת קבע.

משה גפני: אחרי זה תהיה הוראת שעה עד 2020.

מיקי רוזנטל: ממתי תחול הוראת השעה?

<ליאת גרבר: מיום פרסום החוק.

<שגית אפיק: מה-1 ביולי עד 2020.

משה גפני: אתם מבקשים להחיל את ההוראה שהייתה עד 31 בדצמבר, להחיל את זה כהוראת קבע.

<ליאת גרבר: ההוראה הייתה על מי שקונה דירה, שאינה דירתו היחידה, משקיע, שיעורי המס מתחילים ב-5% ועולים במדרגות של 5%, 5% עד 10%.

אורלי לוי אבקסיס: הייתה התייחסות אחרת למשפרי דיור.

אורלי לוי אבקסיס: אנחנו רוצים לדעת מה קורה בהצעה החדשה לגביהם.

משה גפני: מה הייתה ההתייחסות למשפרי דיור?

אורלי לוי אבקסיס: כמה זמן הוא יכול למכור כדי לא להיחשב כבעל שתי דירות.

משה גפני: זה לא בהצעה הזו.

משה גפני: הם מתכננים להביא את זה.

אורלי לוי אבקסיס: למה לא לקשור את שני הדברים ביחד?

אורלי לוי אבקסיס: זה הזוי.

אורלי לוי אבקסיס: יכול להיות שגם לא יביאו לנו את זה אחר-כך והחוק כבר עבר.

אלי כהן: מה הקשר?

אורלי לוי אבקסיס: בוודאי שיש קשר.

אורלי לוי אבקסיס: מתי אתה נחשב כבעל שתי דירות?

אלי כהן: היום, כל עוד לא שינו את זה, זה שנתיים.

משה גפני: הם מתכוונים להביא את זה.

משה גפני: יש בזה החמרה.

משה גפני: היום אפשר להחזיק את הדירה כמה שרוצים.

אורלי לוי אבקסיס: לא.

אורלי לוי אבקסיס: שנתיים.

משה גפני: שנתיים.

משה גפני: הם מתכוונים להביא את זה רק לשנה.

בצלאל סמוטריץ': שנה ממתי?

משה גפני: זה לא עומד על סדר היום עכשיו.

משה גפני: הם לא הביאו את זה עכשיו.

אלי כהן: אני נוטה להסכים אתך אבל אין קשר בין החוקים.

בצלאל סמוטריץ': יש קשר.

בצלאל סמוטריץ': אי-אפשר להעלות מס מצד אחד - - -מחלקים את זה לפרוסות.

בצלאל סמוטריץ': רוצים לעשות רפורמה במס רכישה, טוב, תביאו את כל החבילה.

משה גפני: חברת הכנסת אבקסיס, אם את יכולה לאמץ לעצמך מנהג להתעלם ממני אבל לשמוע מה אני אומר.

אורלי לוי אבקסיס: דוד המלך אמר: שתיקה, שמיעה, זיכרון ומעשה - זו חוכמה.

<שגית אפיק: החוק היום קובע שב-24 החודשים אחרי שרכשת דירה חדשה, את עדין לא נחשבת משקיעה לצורך ההוראות המחמירות במיסוי.

<שגית אפיק: ב-24 החודשים האלה את יכולה למכור את דירתך הקודמת, זאת שאת מחליפה.

<שגית אפיק: זו הגדרה של משפר דיור.

<שגית אפיק: אין התייחסות בהצעת החוק הזו למשפר דיור בכלל.

<שגית אפיק: נכון שהם אומרים שיש להם תכנית לקצר את התקופה של 24 החודשים הללו לתקופה של שנה.

<שגית אפיק: אבל הם אפילו עוד לא הוציאו תזכיר.

אורלי לוי אבקסיס: מאחר שידוע שאם היו מכניסים את זה כמקשה אחת, זה היה יכול להביא לדיון יותר מעמיק, לוויכוחים יותר גדולים, לדעת מתי נחשבת קניית דירה, אם אנחנו עושים הסכם עם קבוצת רכישה, מתי אנחנו הופכים להיות בעלי דירה?

אורלי לוי אבקסיס: לכן לא בכדי הם פיצלו את הדברים.

אורלי לוי אבקסיס: כדי להקל את התהליך.

אלי כהן: - - - מכיוון שהוא שוקל את צעדיו.

אלי כהן: כאן מדובר על החמרה לגבי משקיעים נדל"ן שאין חולק עליו.

אלי כהן: לגבי החלק השני, אף אחד מאתנו לא רוצה למסות אדם שיש לו דירה יחידה בשיעורי מס גבוהים יותר.

אלי כהן: אנחנו מדברים פה על משקיעי נדל"ן.

בצלאל סמוטריץ': זה קורה עכשיו לאדם שרוכש מגרש.

בצלאל סמוטריץ': אדם שאין לו דירה ורוכש מגרש של "בנה ביתך".

בצלאל סמוטריץ': הוא משלם מס רכישה, אין לו פטור.

אלי כהן: זה משהו אחר.

אלי כהן: אלה שיעורי מס שונים.

משה גפני: זה מה שהממשלה מבקשת, היא לא מביאה עכשיו את הדברים האחרים.

משה גפני: מדברים על זה ששר האוצר אמור לשבת אתך על הנושא הזה, על החוק שלך.

משה גפני: ככה אמרו לי.

משה גפני: העליתי בישיבה הקודמת את הנושא וזו אחת התשובות שקבלתי, שהם הולכים לשבת אתך ולהעלות את זה עוד יותר ממה שדרשתי.

משה גפני: חבר הכנסת מרגלית בבקשה.

אראל מרגלית: יש לנו כמה הערות מהותיות: דבר אחד זה לגבי היחס באחזקת הדירה ברגע שיש יורשים.

אראל מרגלית: ברגע שאנשים יורשים דירה, נניח לכל אחד מהם יש שליש מהדירה, אנחנו רוצים שתגידו לנו איפה אתם מתייחסים לזה שכשהם מוכרים את הדירה לא חל עליהם מס רכישה, כמו שחל על משקיעים.

אראל מרגלית: זה לא נחשב לשתי דירות אם אתה מוכר אותה.

אראל מרגלית: פה היינו רוצים לקבוע משהו כמו 75% כדי שיהיה ברור שזו דירה להשקעה.

משה גפני: אני רוצה להבין מה אתה מציע, המצב כרגע הוא שאם שלושה אחים יורשים דירה לא חל עליהם מס הרכישה, כי זה לא נקרא דירה להשקעה.

משה גפני: אחד האחים שהולך ורוכש דירה אחרת, אינו משקיע בדירה נוספת.

משה גפני: עד לפני זמן היה רבע, הוועדה העלתה את זה לשליש.

משה גפני: בישיבה הקודמת ביקשתנו להעלות את זה לחצי.

משה גפני: עדין אנחנו בדין ודברים על זה.

<משה אשר: הנושא הזה נדון בחוק ההסדרים שעבר ובאמת העלינו את זה לבקשתכם מרבע, ליותר משליש.

<משה אשר: זאת אומרת שלושה אנשים שיורשים את הדירה, אין עם זה בעיה, היא לא נחשבת דירה להשקעה.

מיקי רוזנטל: ברגע שאחד מהם רוכש דירה נוספת, אז הדירה הנוספת - - -

<משה אשר: שליש הדירה הספציפית הזו שנמצאת בידיו לא נחשבת דירת מגורים.

<משה אשר: אם שני אחים - אז זה כן.

<משה אשר: לכן אחר-כך אם הוא רוכש דירה, מבחינתו אין לו דירה נוספת, יש לו דירה אחת.

אראל מרגלית: ואם שני אחים יורשים?

<משה אשר: שניים זה כבר - - -

מיקי רוזנטל: השאלה תוך כמה זמן.

<משה אשר: אין זמן.

<משה אשר: שניים זה נחשב לדירה נוספת.

מיקי רוזנטל: יש פה משהו לא סביר.

<משה אשר: עשינו על זה ישיבה ודנו על זה בחוק ההסדרים האחרון שהיה לפני כשנה וחצי.

<משה אשר: אלה ההחלטות שהתקבלו.

<משה אשר: אני חושב שצריך גם לתת לזמן לעשות את שלו.

<משה אשר: אי-אפשר לשנות את זה כל שניה.

<משה אשר: פתרנו את הבעיה של שלושה אחים שיורשים, אפשר לבטל את זה בכלל.

משה גפני: יש חברים שמבקשים להעלות את זה בכל זאת.

משה גפני: אני מציע הצעת פשרה, אני מציע להעלות את זה לשני אחים.

משה גפני: בגלל שאין לאח איפה לגור, מדובר במקרים בודדים, נעשה את זה כהוראת שעה יחד עם העניין הזה.

משה גפני: תחשבו ותתנו תשובה בתום הישיבה.

משה גפני: זה לא קשור לשווי.

משה גפני: העיקרון הוא, ששני האחים האלה, שרכשו את הדירה והם לא מוכרים אותה, או שהם מסוכסכים או מכל סיבה אחרת, הם לא גרים בה, הוא הולך לקנות דירה כי אין לו דירה אחרת.

משה גפני: תחשבו על העניין הזה.

<דובר: בכל מקרה יש לו בעיה אם אנחנו לא מעלים את זה משליש לחצי, כי גם במס השבח הוא לא יכול למכור את השליש.

משה גפני: משה, סיכמנו שאני לא הולך נגדכם, אבל תחשבו יש כאן תביעה הגיונית.

משה גפני: אני מציע לעשות את זה כדי שלא תהיה השלכת רוחב, לעשות את זה כהוראת שעה לתקופה.

משה גפני: בלאו הכי כל הנושא הזה יבוא להיות נדון פה, כל הנושא של הירושה וכל מה שנלווה לעניין.

מיקי רוזנטל: הערה נוספת.

מיקי רוזנטל: בהוראת השעה הקודמת, על הרוכשים חלה מס רכישה כדי שיגדל מצאי הדירות לרכישה משום מה זה לא קיים בהוראה הזו.

מיקי רוזנטל: העליתי את הסוגיה גם בישיבה הקודמת כי אמרתי שאנחנו לא יודעים כמה אנשים אז מכרו.

מיקי רוזנטל: אגב, מס השבח הרבה יותר גדול ממס הרכישה.

מיקי רוזנטל: האם זה היה הקטליזטור להפחתת מספר המשקיעים בשוק.

מיקי רוזנטל: הבטיחו גם להביא לנו נתונים לעניין זה.

מיקי רוזנטל: כמה אנשים מכרו דירות בעקבות הוראת השעה הקודמת.

מיקי רוזנטל: לכן ראוי, שאם באמת המדינה לא רוצה לאגור כסף אלא רוצה לעודד פחות משקיעים בשוק, צריך לתת גם גזר וגם מקל, לא רק מקל.

מיקי רוזנטל: זה לא סביר בעיני.

<משה אשר: בשעתו נתנו תמריץ לנושא הזה ומסתבר שלא הרבה אנשים השתמשו בו.

<שגית אפיק: זה היה יחד עם העלאת מס הרכישה ובישיבה הקודמת אמרתם שזה מהלך שהצליח.

<משה אשר: לגבי דירות ומשרדים, כמה עשרות בודדות ולגבי הדירות הנוספות, לא היה גידול מעבר לסטנדרט המקובל.

מיקי רוזנטל: בגרף שהצגתם לנו בפעם שעברה הייתה ירידה של 20% במספר הדירות למשקיעים בעקבות מהלכים שעשיתם.

מיקי רוזנטל: איך אתה מבדיל בין אלה שעשו את זה בעקבות מס הרכישה ובין אלה שלא.

יצחק וקנין: ידענו שזה לא יגרום לכך שאנשים ימכרו את הבית.

יצחק וקנין: זה לא דגדג אפילו.

מיקי לוי: מכירה זה דבר אחר וקניה להשקעה זה דבר אחר.

יצחק וקנין: לכן אני אומר, מישהו חשב שבזה שאתה תפחית את מס הרכישה אולי הרבה אנשים ילכו וימכרו את הבתים.

<מעין נשר: אני רוצה להתייחס בבקשה לשאלה שעלתה לגבי הגרף.

<מעין נשר: מה שהראינו בישיבה הקודמת היה שיעור המשקיעים מכלל העסקאות שנעשות לרכישת דירה בשנה.

<מעין נשר: בשנה יש כ-110,000 לרכישת דירה, מתוכם שיעור המשקיעים ירד מ-29% ל-25%.

<מעין נשר: העניין של מס השבח לא אמור להשפיע על המספר שהראנו בגרף מאחר והחלטת המשקיע אם לרכוש דירה לא מושפעת אם יש לו דירה אחרת שעכשיו או רוצה למכור או למישהו אחר יש דירה אחרת שהוא מוכר.

<מעין נשר: ההחלטה של משקיע אם לרכוש דירה אמורה להיות מושפעת בראש ובראשונה ממס הרכישה שמוטל עליו.

<מעין נשר: לכן אנחנו מייחסים את ההשפעה של מס הרכישה על הירידה בשיעור ולא את מס השבח.

<קריאה: אבל נעשית פה רק חצי עבודה.

אורלי לוי אבקסיס: אם יש מס שבח, הם לא ירצו להיפטר מהדירות.

אראל מרגלית: אז השאלה הרלוונטית היא בשנה שלאחר מכן, האם עלה שיעור של רוכשים ראשונים והאם חלק גדול מהרוכשים הראשונים בעצם קנו את זה מבעלי דירה שנייה, שרצו להיפטר ולתת את זה לאחרים.

יצחק וקנין: זה כמעט ולא השפיע.

יצחק וקנין: לא היה משמעותי.

<מעין נשר: הייתה ירידה כללית בין 2010 ל-2011 ברכישות דירה כי לא היה רק מס רכישה היו השפעות נוספות, הייתה עלייה קלה בריבית והייתה מחאה חברתית.

<מעין נשר: בניתוחים שעשינו והתייחס לכך חבר הכנסת טרכטנברג בישיבה הקודמת, ניסינו לראות איך מס הרכישה השפיע על ההחלטה בניכוי של הריבית ושל המחאה, על-ידי זה שעשינו השוואה מה קרה באמת לרוכשי דירה ראשונה.

<מעין נשר: ראינו שאפשר להגיד בהערכה גה, כי זה לא לינארי זה תלוי באיזה מדרגות, שעליה של אחוז אחד ממס הרכישה מביאה פחות או יותר להפחתה של 10% בשיעור המשקיעים שרוכשים.

<מעין נשר: זה הניתוח שעשינו.

<מעין נשר: מה קרה בשנים שלאחר מכן 2012-2014, הריבית של בנק ישראל על ההלוואות, ריבית הבנקים על ההלוואות לדיור המשיכה לרדת.

<מעין נשר: ראינו תופעה שהמשקיעים, על אף שירדו בשינוי שעשינו בין 2010 ל-2011 ואפילו בין 2011 ל-2012, שיעור המשקיעים חזר לעלות.

<מעין נשר: זאת מפני שמס הרכישה שהטלנו, שהעלינו אותו כנראה לא הספיק לאזן את הריבית הנמוכה שעדיין הופכת את השקעה בדירה למאוד כדאית.

<מעין נשר: זה גם משהו שהצגנו בפעם הקודמת.

<מעין נשר: מאחר שראינו את המגמה הזו, בהתחלה ירידה, בשנה שאחרי המס, אחר-כך עוד ירידה ואז לאט לאט עליה וראינו מה קורה עם הריבית, ראינו לנכון לבוא ולהציע שוב העלאה נוספת של מס הרכישה באופן מאוזן ל-8%.

<מעין נשר: המדרגה הראשונה היא 5%, אנחנו רואים ששם רוב העסקאות, אז כשנעשה את העלייה מ-5% ל-8%, שם תהיה השפעה גדולה על המשקיעים, אבל לא דרסטית מידי.

אורלי לוי אבקסיס: איך אנחנו יכולים למנוע את זה שיגלגלו את זה על השוכרים?

אלי כהן: היום המצב הקיים במדינת ישראל, שיש העדפה משמעותית לטובת משקיעי הנדל"ן.

משה גפני: רבותי, תנו לה לסיים.

משה גפני: לא נקיים דיאלוג.

משה גפני: הממשלה מסבירה את עמדתה, חברי הכנסת אומרים את עמדתם ומצביעים.

<מעין נשר: מה שעשינו בשנים הקודמות, כשעשינו מבצע כך שמי שמכר שתי דירות בבת אחת יכול היה לקבל פטור ממס השבח, ראינו שהיה למבצע הזה השפעה מסוימת.

<מעין נשר: אבל קודם כל אפקט של מבצע הוא שהוא מבצע.

<מעין נשר: אם עושים אותו כל שנתיים אז זה כבר לא שווה כי המשקיעים מחכים שנעשה את המבצע הבא.

<מעין נשר: דבר שני, מס השבח במדינת ישראל היה כזה שכל פעם מי שהייתה לו דירה נוספת יכול היה למכור אותה בפטור פעם בארבע שנים.

<מעין נשר: עשינו את המבצע ולאחריו ביטלנו את הפטור הזה.

<מעין נשר: ביטלנו את הפטור, כפי שאמר חבר הכנסת כהן, כדי לבטל את העיוות של תמריץ מס לטובת השקעה בנדל"ן.

<מעין נשר: אם על השקעות בשוק ההון, כל פעם שאני מוכרת, אני ממוסה על הרווח בשיעור של 25%, לא כך היה בנדל"ן, כי אם הייתי קונה דירה להשקעה יכולתי למכור אותה בפטור פעם בארבע שנים.

<מעין נשר: את הפטור הזה ביטלנו, אבל אי-אפשר לעשות עכשיו חקיקה רטרואקטיבית שמי שמחר בבוקר מוכר דירה ישלם מס על כל השבח שצבר מאז שהוא קנה, גם אם קנה אותה לפני 20 שנה.

<מעין נשר: התיקון שעשינו הוא כזה, מה-1 לינואר 2011 ועד ה-1 לינואר 2018 מי שמוכר היום דירה שניה משלם שבח רק על החלק היחסי שצבר מה-1 לינואר 2014.

<מעין נשר: גם היום השבח שמשלמים הוא מאוד נמוך, אז אין טעם לעשות עוד מבצע של פטור.

אלי כהן: כלומר התיקון הספציפי הזה הוא לא מבצע, אלא מכירת חיסול.

אלי כהן: מה שעשיתם הוא שגרמתם לזה שאנשים צברו דירות והרוויחו בצורה מאוד משמעותית רווחי הון.

אלי כהן: לכן אני אומר, אם קיים יש עיוות, וקיים עיוות מאוד משמעותי בתחום הנדל"ן, בנקודה שהכי כואבת לנו, צריך לתקן אותו.

אלי כהן: ראיתי שבנושא הגז, המדינה לא התביישה לעשות את שישינסקי, שהיה שם עיוות והעלתה את שיעורי המס.

מיקי רוזנטל: אל תדאג, יבטלו את זה.

מיקי רוזנטל: בקצב שביבי מבטל את ההיסטוריה, גם את זה יבטלו.

אלי כהן: לכן אני חושב שצריך לשקול את הדברים ולא להיות עם חרב על הצוואר.

אלי כהן: לבוא ולהגיד, חברים, יש לכם תקופה מסוימת של שנה, שנתיים, תקופה סבירה למכור את הדירות לפי ההקלות הקיימות היום לאחריה אין יותר.

<מעין נשר: אבל זה מה שהתיקון אומר.

משה גפני: אמרתי שלא יהיה דיאלוג.

משה גפני: אני מבקש שנמשיך להקריא ולהסביר.

<ליאת גרבר: "(3) סעיף קטן (ג1ד) – בטל".

<ליאת גרבר: בהמשך לסעיף קטן (ג1ג) שהקראתי קודם, אנחנו למעשה מציעים שסעיף קטן (ג1ג), שמדבר על שיעורי המס של 5% עד 10% למשקיעים יהיה מצב הקבע, סעיף (ג1ד) שאף הוא נחקק בתיקון 76 בחוק ההסדרים קבע שמה-1 לינואר 2015 לגבי משקיעים יחולו שיעורי מס של 3.5%-10%.

<ליאת גרבר: 3.5% למדרגה ראשונה, אחר כך 5%, אחר כך 8% אחר כך 10%.

<ליאת גרבר: סעיף קטן (ג1ג) למעשה היה הוראת שעה שנקבעה עד סוף שנת 2014 והוארכה באמצעות סעיף 38 לחוק יסוד הכנסת עד סוף החודש, עד ה-30 ליוני.

<ליאת גרבר: לאחריה נקבעה הוראת קבע בסעיף (ג1ד) שקבע שיעורי מס למשקיעים של 3.5% עד 10% לגבי רוכשי דירה יחידה המצב נשאר אותו דבר.

<ליאת גרבר: אנחנו מציעים להפוך את סעיף קטן (ג1ג) ובו ההוראות של 5%-10% למצב הקבע ולכן אין צורך יותר בסעיף (ג1ד).

אורלי לוי אבקסיס: אז בעצם אתם הופכים את הוראת השעה למצב הקבע ואז מבטלים את מצב הקבע שהיה בטרם הוראת השעה.

<שגית אפיק: זה לא בטרם, זה המצב שהיה אמור להיכנס בראשון לינואר 2015 כי הוראת השעה פגה.

מיקי רוזנטל: לא מקובל בכנסת ישראל לעשות חקיקה רטרואקטיבית.

מיקי רוזנטל: מה קרה?

אורלי לוי אבקסיס: כי הוראת השעה הגיעה לסיומה.

מיקי רוזנטל: אז מה?

מיקי רוזנטל: אבל יש מס בתוקף, מה גם שמתקיים הליך משפטי בעניין.

מיקי רוזנטל: אנחנו רוצים תשובות על זה.

זהבה גלאון: אדוני, האם יש מצב שמביאים את החוק עוד הלילה במליאה ומס הרכישה יעלה הלילה?

משה גפני: כן.

זהבה גלאון: הלילה עולה מס הרכישה.

זהבה גלאון: מה דחוף?

משה גפני: שאלת האם אני מעלה את זה במליאה היום?

זהבה גלאון: אני שואלת שתי שאלות: האחת, האם אתה מעלה את זה במליאה עוד היום?

משה גפני: כן.

זהבה גלאון: והאם מס הרכישה עומד לעלות הלילה?

משה גפני: לפי הכחול, לא.

משה גפני: אנחנו עוד לא שם.

זהבה גלאון: אנחנו שם כי זה משפיע על הדיון.

זהבה גלאון: לא שאלתי לפי הכחול.

זהבה גלאון: האם כיושב-ראש הוועדה אתה מודע ליוזמה של האוצר, שמבקש להעלות את מס הרכישה עוד הלילה ולא להמתין ל-1 ביולי.

משה גפני: אני לא יודע מה הם החליטו בסוף.

זהבה גלאון: איך יש דבר כזה שאתה לא יודע?

משה גפני: בחוק הזה יש הרבה דברים שאני לא יודע.

משה גפני: יש יוזמה כזו.

משה גפני: טען שר האוצר גם במליאת הכנסת והוא אמר גם לי וגם לאנשים, הוא אמר שהשוק בוער.

משה גפני: הוא סיפר את הסיפור מחיפה ואמר שכל יום שעובר משמעות העניין שעוד משקיעים נכנסים לשוק וגורמים נזק מבחינת ההשקעה.

משה גפני: מה החליטו בסוף, האם הוא מביא את זה לכאן, שזה ייכנס לתוקף ברגע שזה מאושר במליאת הכנסת בקריאה שנייה ושלישית, אני עדיין לא יודע.

משה גפני: אם הם יביאו, נביא את זה להצבעה.

זהבה גלאון: היועצת המשפטית, יש דבר כזה שחוק נכנס לתוקפו מיד כבר בלילה.

<שגית אפיק: לא דבר מקובל אבל יש לזה תקדימים.

אראל מרגלית: מה עם העניין של הרטרואקטיביות?

אראל מרגלית: אתם לא רוצים לעשות את העניין רטרואקטיבית.

אראל מרגלית: הרי כתוב פה ה-1 בינואר.

<שגית אפיק: נכון לעכשיו הכחול לא קובע את זה.

<שגית אפיק: זה בידיים שלכם, הכחול מבקש ה-1 ביולי.

<שגית אפיק: זה המועד בו פוקעת חוות הדעת של סעיף 38 שהאריכה.

<שגית אפיק: זה מה שמופיע בכחול.

רועי פולקמן: אני בהחלט רוצה להציע את זה.

רועי פולקמן: אני לא מבין מה הבעיה עם זה.

רועי פולקמן: קבלנו על זה המון תגובות.

רועי פולקמן: אם קבלנו החלטה ויש הסכמה עקרונית שצריך להעלות את מס הרכישה ויש דיונים על כל הנושאים, בואו נסכים עליהם, נקיים עליהם דיון ואם כן, מחר בבוקר שייכנס לתוקף.

רועי פולקמן: אני לא רואה מה הבעיה?

רועי פולקמן: אני בהחלט מתכוון להציע הצעה כזו.

זהבה גלאון: אני כבר כמה שנים כאן ומודה שלא זוכרת יוזמות חקיקה כאלה.

אראל מרגלית: מותר לנו לשנות תקנות במדינת ישראל, אבל יש לנו הגינות לעשות את זה עם הודעה ופרוצדורה.

רועי פולקמן: הפרוצדורה תתמלא.

רועי פולקמן: ננהל דיון כמה שצריך על כל הסעיפים אבל ברגע שהחלטנו, בואו ניישם.

זהבה גלאון: גם אם היוזמה נכונה, אני לא זוכרת מהלך כזה.

זהבה גלאון: יש לנו הסגות כאלה ואחרות על היוזמה שנדון עליהם בהמשך, אבל אני לא זוכרת מהלך כזה שהכנסת מעבירה בוועדה, באה למליאה וחוק נכנס לתוקף עוד באותו לילה.

רועי פולקמן: זה דבר חוקי והיו לזה תקדימים.

יצחק וקנין: אני זוכר חוק שהעברנו מהבוקר לערב.

זהבה גלאון: ההבדל הוא מתי הוא נכנס לתוקף.

משה גפני: אדוני המנכ"ל, מה אתה אומר לחברת הכנסת גלאון?

<שי באבד: אני חושב שאפשר לנסות לעשות את זה גם מיום הפרסום ולאו דווקא מיום החקיקה.

<שי באבד: זה עוד יום, יומיים לפרסום וברגע שיש את יום הפרסום זו לא חקיקה רטרואקטיבית.

<שי באבד: אנחנו לא מנסים לעשות פה מחטף כדי שהחוק יעבור מהר.

<שי באבד: החשש שלנו ואנחנו רואים את זה יום-יום, שלאור זה שכולם יודעים שמס הרכישה אמור לעבור כי זה כבר פורסם בכל העיתונים, יש ריצה מאוד גדולה של משקיעים לכיוון רכישה של דירות יד שנייה.

<שי באבד: את זה אנחנו רוצים לעצור כמה שיותר מהר כי כמו שגברתי יודעת, אין לנו היצע בלתי מוגבל של דירות.

<שי באבד: מה שכן יוצא לשוק מהבניה אנחנו רוצים שינותב כמה שיותר מהר ולא ייחטף בגלל הזמנים ותשעת הימים הנוספים שנשארו עד סוף החודש על-ידי המשקיעים, אלא יגיע בראש ובראשונה לאותם זוגות צעירים.

משה גפני: אתה מציע שזה לא יהיה מיד אלא מיום הפרסום.

משה גפני: חבר הכנסת פולקמן אתה תציע את זה בסוף הדיון?

<ליאת גרבר: "(4) לפני סעיף קטן (ג2) יבוא: "(ג1ה) על אף האמור בפסקה (1) של סעיף קטן (ג1ג), במכירת זכות במקרקעין, שהם בניין או חלק ממנו שהוא דירת מגורים, שלא חלות לגביה הוראות פסקה (2) של הסעיף הקטן האמור, שנעשתה מיום י"ד בתמוז התשע"ה (1 ביולי 2015) עד יום ט"ז בטבת התשפ"א (31 בדצמבר 2020), ישולם מס רכישה בשיעור משווי הזכות הנמכרת כקבוע להלן: (1) על חלק השווי שעד 4,800,605 שקלים חדשים - 8%.

<ליאת גרבר: (2) על חלק השווי העולה על 4,800,605 שקלים חדשים - 10%.

<ליאת גרבר: " כפי שאמרנו סעיף (ג1ג) יהפוך להיות הוראת קבע ועליו מתגברת הוראת השעה בסעיף (ג1ה) שמעלה את מס הרכישה עוד יותר למדרגות של 8% ו-10% עד 4,800,605 יהיה שיעור מס של 8%.

משה גפני: זו הוראת שעה ל-5 שנים.

<שגית אפיק: שתחילתה לפי הכחול 1 ביולי 2015 עד ה-31 בדצמבר 2020.

<ליאת גרבר: תחילתה לפי הצעת החוק ב-1 ביולי.

<שגית אפיק: צריכה להיות הסתייגות?

משה גפני: אני מבקש אם אפשר לא מאחורי גבי.

רועי פולקמן: בקשתי להציע שהתחולה תהיה מיום הפרסום.

משה גפני: זה בסוף החוק.

משה גפני: אצלנו בכנסת על התחולה דנים בסוף החוק.

משה גפני: חבר הכנסת פולקמן יציע את זה ונצביע על זה.

משה גפני: אם הוועדה תצביע בעד והמליאה תאשר, זה מה שיהיה.

<שי באבד: תודה.

מיקי רוזנטל: לא קבלנו תשובות.

מיקי רוזנטל: למה 5 שנים ולא 4 או 6?

מיקי רוזנטל: למה מחזירים את שיעורי המס של הוראת השעה הקודמת שאנחנו לא יודעים מה יהיה בעוד 5 שנים?

מיקי רוזנטל: למה לעשות את זה?

מיקי רוזנטל: איזו חקיקה טלאי על טלאי זו?

<מעין נשר: תחזור בבקשה על השאלות.

מיקי רוזנטל: שאלתי 3 שאלות: למה 5 שנים?

מיקי רוזנטל: למה חקיקה רטרואקטיבית?

מיקי רוזנטל: למה שיעורי המס, בעוד 5 שנים, קובעים אותם כבר בחוק הזה שהם יחזרו לשיעורם הקודם.

מיקי רוזנטל: איך את יודעת מה יהיה בעוד 5 שנים.

מיקי רוזנטל: למה לעשות חקיקה טלאי על טלאי.

<מעין נשר: קודם כל למה הוראת שעה, הרי אנחנו הופכים את שיעורי המס הקודמים להוראת קבע והעלאה החדשה היא בהוראת שעה.

<מעין נשר: אנחנו חושבים שהמצב החדש צריך להיות בהוראת שעה כי הוא לא מצב טבעי.

<מעין נשר: שיעורי מס רכישה של 8% ו-10% מתאימים את עצמם לסביבת הריבית הנמוכה ולמשבר שאנחנו רואים במשבר הדיור.

אורלי לוי אבקסיס: אבל אתם כל הזמן טוענים שפתרונות בשוק הדיור הם פתרונות שלוקחים זמן.

אורלי לוי אבקסיס: כשהדירות האלה תהיינה בשוק זה יהיה בעוד 4, 5 שנים ואז פתאום תורידו להם שוב את מס הרכישה.

אורלי לוי אבקסיס: אתם רוצים, תוכלו בעוד 4, 5 שנים לבוא לפה בחוק נוסף.

אורלי לוי אבקסיס: הרי כל הקלפים באוצר בידיים שלכם.

אורלי לוי אבקסיס: אתם מנהלים את המשק.

משה גפני: מה אתם מבקשים?

משה גפני: שזה יהיה בהוראת קבע?

אורלי לוי אבקסיס: כן.

אורלי לוי אבקסיס: אם הם מאמינים בזה - - -

רחל עזריה: זה לא נכון.

רחל עזריה: זו תגובה - - -

אורלי לוי אבקסיס: האוצר ושר הבינוי והשיכון אומרים לנו שהדירות תהיינה מוכנות הלכה למעשה, פיזית, לא על הנייר, רק בעוד 4,5 שנים.

<קריאה: זה לא נכון.

אורלי לוי אבקסיס: - - - האם בעוד 4 שנים אנחנו רוצים לעודד את המשקיעים לחזור לשם?

משה גפני: יש תעריף נמוך תעריף גבוה ותעריף בינוני.

משה גפני: התעריף הנמוך היה לפני שהעליתם את זה ל-5%, 6%, ו-7%.

משה גפני: התעריף הבינוני זה ה-5% וה-6% מה שהיה עד עכשיו.

משה גפני: והתעריף הגבוה זה מה שאתם מציעים מכאן ואילך 8% ו-10%.

משה גפני: אתם אומרים שזו הוראת שעה שפוקעת בתחילת 2020 וזה חוזר לתעריף הבינוני.

משה גפני: שואלת חברת הכנסת לוי מאיפה אתם יודעים מה יהיה בעוד 5 שנים.

משה גפני: אבל אני תומך בכם וחולק על חברת הכנסת לוי, כי אני לא רוצה שהתעריף הגבוה יהיה לעולם ועד.

אורלי לוי אבקסיס: אבל הם יכולים לשנות, שיביאו הצעת חוק לוועדה.

משה גפני: גם לי מותר לדבר בוועדה.

משה גפני: אני לא רוצה שהתעריף הגבוה יישאר לעולם ועד.

משה גפני: יכול להיות שיתברר שאפשר להנמיך את המס ואם אי-אפשר יהיה תבואו שוב לוועדה ולכנסת ולממשלה ותגידו את מה שצריך לעשות.

משה גפני: אני שואל שאלה אחרת, אני שואל למה אי-אפשר כעבור 5 שנים להוריד את זה בהוראת השעה לתעריף הנמוך.

מיקי רוזנטל: זו הייתה השאלה ששאלתי.

<שי באבד: אומרים שדברי חכמים בנחת נשמעים.

משה גפני: אני לא חכם ולא בנחת.

<שי באבד: אני לא חכם אבל אשתדל לדבר בנחת.

<שי באבד: לא צריך להתרגז.

<שי באבד: חז"ל אמרו דבר נוסף, שמאז שחרב בית המשפט, הנבואה ניתנה לשוטים.

<שי באבד: אז אני גם לא רוצה להיות שוטה.

<שי באבד: אנחנו לא יודעים מה יהיה בעוד 4,5 שנים.

<שי באבד: יש פה שני דברים: הראשון, האם לקבע את המצב הקיים באופן תמידי.

<שי באבד: לבוא היום ולקבע את המצב הקיים, אם שיעורי הריבית יעלו ואז נתיבי ההשקעה בכלל לא יהיו לדירות אלא לדברים אחרים, לתיקי השקעה בשוק ההון.

<שי באבד: יכולים להשתנות המון דברים.

<שי באבד: לכן, מאחר ואנחנו נמצאים במצב של משבר דיור, ככה נקראת התקופה הזו, אנחנו לא רוצים לתת פתרון קבע לתקופת משבר.

<שי באבד: אנחנו רוצים לתת פתרון זמני כואב לתקופת המשבר.

<שי באבד: לכן אנחנו לא חשובים שצריך לעשות את זה קבוע.

<שי באבד: לעניין הצעתו של היושב-ראש להחזיר את זה אחורנית עוד 4,5 שנים למס הנמוך.

<שי באבד: יש לנו בעיות עם זה ואני רוצה להתייעץ ולשאול את מנהל רשות המיסים אם יש לנו מניעה?

מיקי לוי: בעוד 5 שנים תביאו הצעה חדשה.

מיקי לוי: מה הסיפור?

זהבה גלאון: האם הוראת שעה ל-5 שנים לא משולה לחקיקת קבע?

זהבה גלאון: 5 שנים הוראת שעה זה כמו חקיקת קבע.

זהבה גלאון: אתם עושים צחוק מהחוק.

אראל מרגלית: למה אנחנו רוצים את זה ל-5 שנים?

אראל מרגלית: אם זה חוק טוב, נעביר אותו.

משה גפני: לא.

משה גפני: אני לא מסכים.

מיקי לוי: נגיד שבעוד חמש שנים יהיה צורך בדירות להשכרה - - -

אראל מרגלית: אני חושב שכל החקיקה הזו תלחץ בעיקר על הסוחרים.

<שי באבד: בהתייעצות עם כל גורמי המקצוע, המצב הקבוע שכרגע אנחנו רואים הוא ה-5%-7%, שהוא המצב הבינוני, שאליו אנחנו רוצים לחזור עוד 5 שנים מהיום.

<שי באבד: לחזור חזרה למצב הנמוך, יש פה הסגות של הצוות המקצועי אם זה באמת יהיה המצב הקבוע.

<שי באבד: אני חושב שלהתחיל לנהל את הדיון היום לעוד 5 שנים מה ירד ומה לא ירד, עוד 5 או 4 שנים, אם המצב ישתנה וישתפר והלוואי ובשוק הדיור פתאום יהיה היצע אדיר של דירות, הביקוש לא יעלה על ההיצע ומחירי הדירות ירדו, בהחלט יהיה שווה לבדוק את זה ואולי בכלל להוריד את זה.

משה גפני: אז למה 5 שנים?

<שי באבד: בשלב הזה 5 שנים, כי כפי שאמרה חברת הכנסת אורלי לוי בצדק, התהליך שבו אנחנו צופים לתת פתרונות למשבר הדיור הוא לא מהיום למחר.

<שי באבד: רק הבנייה בתהליך לוקחת בין שנתיים לשנתיים וחצי.

<שי באבד: לכן, על מנת שבאמת יהיה זמן אמיתי, פעם אחת לטפל בכל נושא התכניות והאישורים ולקצר את הטווחים מהיום שמגישים תכניות, כי בעצם אנחנו מנסים להציף את השוק מהיום, על-ידי זה שנאשר כמה שיותר תכניות ונפשיר כמה שיותר אדמות לבנייה.

<שי באבד: על מנת להגיע למצב שבאמת נוכל לראות את הפירות של זה בשוק, מה שלקח במדינת ישראל לצערנו 13 שנה, אנחנו מקווים שייקח 5,6 שנים.

<שי באבד: כשעוד 5,6 שנים נוכל לראות מצב בו מספר הדירות בהיצע גדל.

אורלי לוי אבקסיס: הם נכנסים לנעלים של קונים חדשים.

אורלי לוי אבקסיס: זה מחזיר אותם בחזרה לאותו מקום, המשקיעים חוזרים לאותה נקודה וילחמו מול אלו שבאים עם הדירה המסכנה הראשונה שלהם.

<שי באבד: למה?

<שי באבד: אם זו דירה ראשונה מסכנה, זה לא קיים.

אורלי לוי אבקסיס: בעוד 5 שנים אתה תחזיר את המשקיעים לשוק כהשקעה.

<שי באבד: אבל אם בעוד 5 שנים היצע הדירות יהיה כזה שנרצה שיפיק השקעה של דירה וזה יהיה בסדר, כי לא יהיה מחסור?

אורלי לוי אבקסיס: אז בעוד 5 שנים תבחנו ותביאו הצעה חדשה.

<שי באבד: אבל זה מה שיקרה עוד 5 שנים.

<שי באבד: בכל מקרה.

<שי באבד: אנחנו מתווכחים עכשיו על משהו תיאורטי שיקרה עוד 5 שנים.

<שי באבד: בעוד 5 שנים נבוא לכנסת, נראה מה המצב ונחליט.

בצלאל סמוטריץ': שאלה לעניין הסעיף הזה, בהנחה שהמטרה היא באמת להגדיל את היצע הדיור ולא להעשיר את קופת האוצר, למה לא להחריג מזה העברה בלא תמורה בין בני משפחה מקרבה ראשונה.

אורלי לוי אבקסיס: מה פתאום?

אורלי לוי אבקסיס: איזה פתח זה.

אורלי לוי אבקסיס: כולם יעשו על זה סיבובים.

משה גפני: תרשמו את השאלה של חבר הכנסת סמוטריץ' ותשיבו עליה אחר-כך.

<ליאת גרבר: (5) בסעיף (ג2) – (א) ברישה, במקום "ו-(ג1ד)" יבוא "ו-(ג1ה)" אלה ההתאמות לסעיף של ההצמדה למדד.

<ליאת גרבר: הסכומים שכפויים בסעיף (ג) צמודים למדד .

<ליאת גרבר: מידי שנה ב-15 בינואר נערך בידוד לגביהם והם מתעדכנים.

<ליאת גרבר: מאחר וביטלנו את סעיף (ג1ד) כפי שהסברנו קודם והוספנו את הוראת השעה של סעיף (ג1ה), זה פשוט התאמה לסעיף המדד כדי לקבוע שהסכומים - - -

<שגית אפיק: זה אומר שהשיעורים של 4,800,000 גם כן יחול עליהם המדד.

<ליאת גרבר: "(ב) בהגדרה "המדד הבסיסי" במקום לעניין תיאום הסכומים הנקובים בסעיפים קטנים (ג1ג) ו-(ג1ד)" יבוא "לעניין תיאום הסכומים הנקובים בסעיף קטן (ג1ג)" ובסופה יבוא "לעניין תיאום הסכומים הנקובים בסעיף קטן (ג1ה) – המדד שפורסם ביום כ"ד בטבת התשע"ה (15 בינואר 2015)".

<ליאת גרבר: הסעיף הזה קובע שיראו את המדד הבסיסי לעניין הוראת השעה, מאחר ונכנסת כאן הוראה חדשה וצריך לקבוע מה המדד הבסיסי שלה, שלגביו ייערך התיאום, אז אנחנו קובעים שהמדד הבסיסי שלה הוא 15 בינואר, כך שב-15 בינואר 2016 ייערך עדכון של המדד לסכומים שנקבע בהוראת השעה.

<ליאת גרבר: "(6) בסעיפים קטנים (ג3) ו-(ג4) במקום "ו-(ג1ד) יבוא "ו-(ג1ה)".

<ליאת גרבר: מדובר שוב בהתאמות טכניות.

<ליאת גרבר: היה את הסעיף הטכני שדברנו עליו בעניין ההגדרות, סעיף 9(ג), שהוסיף את הסעיפים הקטנים לעניין ההדרות של דירה ובניין.

<ליאת גרבר: לעניין זה, הוספת סעיף קטן (ג1ג) כפי ששגית הסבירה קודם, הייתה השמטה בחוק ההסדרים של סעיף (ג1ג) לכן אנחנו מציעים להוסיף את זה מיום פרסומו של התיקון 76.

<ליאת גרבר: לעניין הוספת סעיף קטן (ג1ה), זה ביום פרסומו של חוק זה.

<ליאת גרבר: אני מדברת על הסעיף הטכני של סעיף ההגדרות.

מיקי רוזנטל: אדוני היושב-ראש, אני עדיין לא קבלתי תשובה - - -

<שגית אפיק: היא מתייחסת עכשיו לעניין הרטרואקטיבי.

<ליאת גרבר: כפי שהסברנו קודם, סעיף 9(ג1ג) הוא בעצם הוראת שעה שהייתה אמורה להסתיים ב-31 בדצמבר 2014.

<ליאת גרבר: מאחר והתקופה הזו נפלה בתקופת הבחירות, הלכה למעשה סעיף 38 לחוק יסוד הכנסת שקובע שחוקים שפוקעים בתקופת הבחירות מוארכים באופן אוטומטי.

<ליאת גרבר: לכן הוראת השעה הזו הוארכה עד יום ה-30 ליוני 2015, זאת אומרת 3 חודשים מיום השבעת הכנסת.

<ליאת גרבר: באמצעות הסעיף הזה אנחנו רוצים לשקף ולהבהיר את התקופה הזו שבה חל סעיף 38.

משה גפני: למה אתם צריכים לעשות את זה בחוק, הרי אמרתם לבית המשפט שסעיף 38 בסדר.

מיקי לוי: אני בעדכם, אבל יש לי תחושה לא טובה בעניין הזה.

מיקי לוי: למה לא החתמתם את שר האוצר בפועל על הארכת הוראת השעה?

<ליאת גרבר: סעיף 38 הוא בגלל שדווקא שלא ניתן - - -

מיקי לוי: מותר שלושה חודשים, מה עם שלושת החודשים הנותרים?

מיקי רוזנטל: יותר מזה, חקיקה רטרואקטיבית, במקרה הזה ובכלל, היא סכנה.

מיקי רוזנטל: היא בעייתית.

אורלי לוי אבקסיס: האם יש סיכוי שהסעיף הזה בא לתקן משהו שיש הליך משפטי שמתנהל עכשיו, אם חוקי או לא חוקי?

אורלי לוי אבקסיס: נכנסה הוראת שעה לא הוראת שעה, בטל לא בטל?

אורלי לוי אבקסיס: האם פה אנחנו באים לתקן את זה רטרואקטיבית?

אורלי לוי אבקסיס: לעקוף את בית המשפט?

מיקי לוי: אם מתקיים הליך בבית המשפט העליון.

מיקי לוי: אם נקבל החלטה שתהיה הפוכה למה שבית המשפט העליון, איך כל העסק הזה ייראה?

<ספי זינגר: שמי ספי זינגר משרד המשפטים, אני מבקש להסביר על נושא התחולה.

<ספי זינגר: התחולה אחורה בזמן מתייחסת להוראת השעה.

<ספי זינגר: הוראת השעה הייתה אמורה לפקוע ב-1 לינואר.

<קריאה: אין הוראת שעה.

<קריאה: תסבירו שיש הליך תלוי ועומד בבית המשפט.

אורלי לוי אבקסיס: זה מסביר לי את חוק מכר בדיור הציבורי.

משה גפני: אני מבקש לא להפריע לו.

<ספי זינגר: אני מבקש להסביר קודם כל את המצב המשפטי.

<ספי זינגר: הוראת השעה הייתה אמורה בהתאם לחוק לפקוע ב-1 בינואר 2015.

<ספי זינגר: סעיף 38 הוא סעיף שמטפל בהוראות שעה שפוקעות בתקופת בחירות והוא קובע הארכה אוטומטית, ללא שיקול דעת, סעיף שנופל תחת הקריטריונים שנקבעו בסעיף 38 מוארך באופן אוטומטי.

אורלי לוי אבקסיס: ככה זה גם - - -

משה גפני: אני מבקש לא לענות לה.

משה גפני: אל תענה לחברי כנסת בלי רשות ממני.

משה גפני: יש חברים שיושבים בשקט, יש להם מה לומר אבל הם מחכים לתורם.

<ספי זינגר: הוראת השעה הזו בסעיף הזה שמוארך, נדונה ברשות המסים ולאחר מכן במשרד המשפטים יחד עם המשנה ליועץ המשפטי לממשלה אורית קורן.

<ספי זינגר: התקבלה החלטה שסעיף 38 חל לגביה.

<ספי זינגר: כך נהגה ראשות המסים בפועל.

<ספי זינגר: רשות המסים, בהתאם להוראת המשנה להוראת היועץ המשפטי לממשלה הודיעה לציבור מראש וכך היא פעלה.

<ספי זינגר: על ההחלטה הזו הוגשה תובנה ייצוגית שמארה, הפרשנות שנתתם לחוק היא פרשנות לא נכונה לכן סעיף 38 לא חל.

<ספי זינגר: המחלוקת המשפטית הזו מתבררת היום בבית המשפט.

<ספי זינגר: עמדתנו היא שנהגנו כדין, שאנחנו צודקים.

<ספי זינגר: אבל כמו תמיד כשיש הליך משפטי, בית המשפט בסוף הוא זה שיכריע.

<ספי זינגר: מבחינתנו חשוב בהקשר הזה שהדבר הזה נעשה מראש, הציבור ידע מזה וכך הרשות נהגה.

<ספי זינגר: לגבי התחולה אחורה בזמן.

<ספי זינגר: סעיף 38 הוא סעיף שלא נמצא, כשאתה קורא את החוק אתה לא יודע מה כתוב בחוק.

<ספי זינגר: לכן יש חוסר בהירות שבסופו של דבר הביא גם לפניה משפטית שבאה לדון בזה.

<ספי זינגר: אנחנו כממשלה רוצים ליצור בהירות בתחולה של החוק.

<ספי זינגר: ליצור את הרצף גם מבחינת הציבור, שיראה ויבין את החוק כמו שהוא נראה וגם בהיבט של הניהול.

מיקי רוזנטל: הנימוק מאוד משכנע, עדיין זו חקיקה רטרואקטיבית.

<ספי זינגר: דבר נוסף, בהקשר של ההליך המשפטי יכולות להיות שתי אפשרויות: אפשרות אחת שבית המשפט יקבל את עמדתנו ואז החקיקה הזו לא תהיה חקיקה עם תחולה - - -

משה גפני: חברת הכנסת לוי וחבר הכנסת סמוטריץ', אני מבקש להפסיק לדבר, זה מאוד מפריע.

אורלי לוי אבקסיס: אני חוסכת לך את הדיון המשולב.

משה גפני: יש ייעוץ, צריך לשמוע אותו.

אורלי לוי אבקסיס: אז בבקשה, תשאל אותם שוב, נבזבז עוד מזמנה של הוועדה.

משה גפני: אני לא רוצה.

אורלי לוי אבקסיס: אתה גם לא רוצה שחברי כנסת בוועדה יצביעו על משהו שהם לא מכירים.

משה גפני: לפני ההצבעה כל אחד ישאל ויקבל תשובות לשאלות שלו אם יהיה לו.

משה גפני: כרגע הוא באמצע דיבור.

<ספי זינגר: לגבי התחולה אחורה בזמן יכולות להיות שתי האפשרויות: אפשרות אחת שבית המשפט יקבל את עמדתנו.

<ספי זינגר: האפשרות השנייה, אם הוא לא יקבל את עמדתנו, החקיקה הזו תהיה חקיקה במידה מסוימת משנה את הנורמה אחורה בזמן, אבל צריך לדעת שחקיקה רטרואקטיבית בהגדרה היא לא חקיקה פסולה, היא חקיקה חשודה.

<ספי זינגר: היא חשודה בעיקר בזה שהיא משנה נורמות בצורה רטרואקטיבית.

<ספי זינגר: פה, הבעיות העיקריות של חקיקה אחורה בזמן לא קיימות כי הרשות נהגה כך, הציבור התנהג כך.

<משה אשר: בסופו של דבר חברי הכסת יצטרכו להצביע על מדיניות.

<משה אשר: לא נראה הגיוני שמצד אחד אנחנו מעלים את מס הרכישה, או אתם נדרשים להעלות את מס הרכישה כדי להגן ומצד שני, למי שרכש בתקופה הזו, לתת לו החזר מס על דבר שהודענו מראש שהמצב נמשך כמו שהוא.

<משה אשר: לכן אני אומר שיש פה בעיה של היגיון פנימי בכל ההליך שנעשה היום.

משה גפני: עמדתה של היועצת המשפטית לוועדה שונה.

<משה אשר: לפי הערכה שלנו מדובר בהפרשים של כ-200 מיליון שקלים.

<משה אשר: אני מבין שנמצאים פה עורכי-דין שמייצגים את הסכומים האלה, צריך לקחת את זה בחשבון.

<משה אשר: האם אנחנו הולכים להחזיר למרובי הדירות, למשקיעים את ההיקפים של הסכומים האלה?

משה גפני: אני מבין שהחוק הזה מכניס כסף לקופת המדינה.

<משה אשר: הוא שומר על הכסף.

משה גפני: היועצת המשפטית של הוועדה בבקשה תגידי את עמדתך.

<שגית אפיק: כפי שנאמר כאן, סעיף 38 לחוק יסוד הכנסת הוא סעיף מאוד חריג.

<שגית אפיק: הארכה לתקופה של מספר חודשים בלי להגיע לאף ועדה בכנסת, בלי להגיע לכנסת בכלל אלא על-ידי נציגי ממשלה בלבד, צריך לפרש אותה מאוד מאוד בצמצום.

<שגית אפיק: בכנסת הקודמת, כשנעשתה הארכה לסעיף שעסק בפטור ממס שבח והגדלת מס רכישה, סעיף שהיה מנוסח אחרת מהסעיף הזה לדעתי, זה בכל זאת נעשה בשיתוף עם הוועדה הזו.

<שגית אפיק: הארכה הזו שנעשתה מכוח סעיף 38, אני באופן אישי שנכון היה וניתן היה להאריך אותה.

<שגית אפיק: אבל כאמור עמדתי לא קובעת והיא גם לא חשובה לצורך העניין.

<שגית אפיק: מי שקובע זה משרד המשפטים.

<שגית אפיק: משרד המשפטים הכריע כפי שהכריע וההארכה בוצעה.

<שגית אפיק: אני חושבת שבמצב הזה, שבו הוועדה נמצאת, אם משרד המשפטים ורשות המסים עומדים איתנים מאחורי הפרשנות שהם עצמם נתנו לחודשים האחרונים, אין צורך שהוועדה תחוקק את זה באופן רטרואקטיבי וצריך להשאיר את הדברים כמו שהם.

אורלי לוי אבקסיס: מעניין אותי אם תהיה פגרת בחירות ב-2020 הם יגידו בואו נחזור.

<שגית אפיק: כשנחקק החוק הזה ב-2013-2014 בוצעה הוראת שעה קבע המחוקק גם מה יקרה מה-1 לינואר 2015.

<שגית אפיק: זה לא שב-1 לינואר 2015 לא היה ידוע מה הולך להיות.

משה גפני: הנושא יוכרע בוועדה.

משה גפני: יש ויכוח לגבי העניין ואני לא בטוח שכל מי שיצביע אתך מסכים אתך ומי שיצביע אתה מסכים אתה.

משה גפני: להצבעות טבע משונה משלהם.

<ספי זינגר: חשוב שייאמר שאין קושי משפטי בתחילה שמוצעת על-ידי הממשלה.

מיקי רוזנטל: יש לנו קושי עקרוני.

<ספי זינגר: זו שאלה למחוקק.

<שי באבד: יש שני עקרונות שיושבים על המדוכה.

<שי באבד: העיקרון הראשון ואנחנו מבינים אותו לחלוטין, זה הנושא של החקיקה הרטרואקטיבית.

<שי באבד: מצד שני ישנו עיקרון אחר שאומר שיש פה כספי ציבור, שאם בית המשפט ייקח אחר-כך את הפרשנות שלא כמו שאנחנו סוברים ויחליט שהוראת השעה לא חלה ופגה ב-1 לינואר ואנחנו עכשיו צריכים להחזיר כספים עד מועד תחולת החוק, יהיה מצב שבו במשך חצי שנה שבו קיים משבר הדיור ויש מחסור בדירות, אנחנו הולכים ומחזירים כספי ציבור.

<שי באבד: לא רק שאנחנו לא גובים יותר, מה שהיינו צריכים לעשות כבר מקודם, אלא הולכים ומחזירים כספי ציבור.

<שי באבד: אלה שני העקרונות שיושבים על המדוכה.

אורלי לוי אבקסיס: זה מה שעתיד לקרות לנו ב-2020 ולכן כדאי שב-2020 אנשים ידעו מה קורה כאשר הצו יתפוגג, כדי שלא תסתבכו שוב עם בג"צ.

אורלי לוי אבקסיס: על זה אמרתי קודם ולא הבנתי אותי, שלפני 2020 זה יתפוגג או שהוראת השעה החדשה תגיע לסיומה, אתם תגיעו שוב לשאלה של בג"צ - - -

<שי באבד: אבל לא חוזרים לנמוך.

אורלי לוי אבקסיס: אבל תחזור לנמוך השני.

<שי באבד: בגלל זה לא חזרנו לנמוך שהיושב-ראש הציע מקודם, אלא חוזרים למה שמאמינים שהוא המצב הקבוע.

מיקי לוי: עד אז תלכו לביניים.

<משה אשר: הלכנו לביניים.

<משה אשר: נקווה שלא תהיינה בחירות באותה נקודה.

<עופר מנירב: שמי עופר מנירב יושב ראש ועדת המסים של לשכת רואי החשבון.

<עופר מנירב: לצערי אנחנו לא לומדים מההיסטוריה ובכל פעם ממציאים את הגלגל מחדש.

<עופר מנירב: התוצאה לצערי תהיה הפוכה.

<עופר מנירב: לא יעזור למי שרוצה, לאלה החלשים שרוצים לקנות דירות.

<עופר מנירב: זה לא יעזור, חבל ואתם גם יודעים את זה.

<עופר מנירב: עכשיו המחירים אמנם יעלו, לזוגות הצעירים אין את האפשרות להביא את ההון העצמי לקנות דירה, גם אם זה ירד ב-10% וזה לא ירד ב-10%.

<עופר מנירב: זה לא מה שיאפשר לקנות את הדירות, זה רק יגרום להעלאת מחירי השכירות ויקשה עליהם בשכירות.

<עופר מנירב: לכל הזוגות שצריכים לזכור דירות יהיה יותר קשה.

<עופר מנירב: אתמול סיפר לי חבר שהבת שלו פרסמה בפייסבוק שהיא רוצה לצאת מדירה לפני הזמן, קבלה מאות פניות בקשות ותחינות לשמור לה את הדירה.

<עופר מנירב: זה המצב, זה לא מטפל בזה בכלל אלא רק משיג ההפך.

רחל עזריה: מה הקשר?

מכלוף מיקי זוהר: מחירי השכירות זה עניין של היצע וביקוש, אין שום קשר לעלות מס הרכישה.

<עופר מנירב: יש קשר משום שיהיו פחות דירות להשכרה.

<עופר מנירב: ההצעה מתעלמת לחלוטין מהבעיה האמיתית שיש לנו ברשות המסים, שאין כוח אדם.

<עופר מנירב: אנחנו מטילים עליהם נטל נוסף, אין מי שיעשה את זה.

<עופר מנירב: לא יוכלו לדעת מי עושה את זה.

<עופר מנירב: יתחילו לרשום דירות על שם ילדים וכיוצא בזה ולכו תזהו אם זה כן או לא.

<עופר מנירב: לגבי הנושא של קביעת המועד מידי, צר לי אבל אנחנו קוראים לציבור לשקר אותנו.

<עופר מנירב: בשביל אנשים שנמצאים היום באמצע עסקה ואומרים להם מהרגע להרגע, הם יקבעו תאריכים, ממילא אתה לא מדווח, אלא רק אחרי 30 יום.

<עופר מנירב: כך אתה קורא לציבור לשקר.

<עופר מנירב: למה לקרוא לציבור לשקר.

<עופר מנירב: תגיד לו מה-1 ליולי, כך הוא לא יצטרך לשקר וייערך בהתאם.

<עופר מנירב: אתה מחנך את הציבור לשקר.

<עופר מנירב: דבר נוסף, דברתם על 5 שנים ועל משך התקופה, אני ישבתי וצחקתי.

<עופר מנירב: מישהו חושב באמת שזה יחזיק 5 שנים?

<עופר מנירב: זה לא יחזיק 5 שנים ואני מוכן להתערב עם כל מי שיושב פה שזה לא יחזיק 5 שנים ויתוקן ממילא הרבה לפני.

משה גפני: תודה רבה.

משה גפני: חלק מהדברים הייתי יודע להגיד גם בלעדיך, לגבי כוח האדם ברשות המסים.

משה גפני: התאחדות בוני הארץ, עורך-דין אמיר הלר בבקשה.

<אמיר הלר: אני מסכים עם עופר.

<אמיר הלר: כל עוד אין שוק שכירות ממוסד בישראל בהיקפים נרחבים, לא בטפטופים של כמה עשרות יחידות דיור, אז גם אם החוק הזה יצליח, מה שנראה זו עליית מחירים.

<אמיר הלר: אם מישהו בכל זאת מחליט לרכוש דירה להשקעה, הרי הוא יגלגל את זה על רוכש הדירה והשכירות תהיה יותר גבוה.

<אמיר הלר: אם הוא יחליט לא לקנות אז יהיה פחות היצע של דירות להשכרה.

<אמיר הלר: בכל מקרה אותם זוגות צעירים, סטודנטים וכאלה שאין להם הון עצמי לרכוש את הדירה מלכתחילה, ידרשו בסופו של דבר בעקבות החוק הזה לשלם שכר דירה יותר גבוה.

סתיו שפיר: לכן אם לא משלבים בתוך החוק הזה את החוק לשכירות הוגנת הוא לא יעבוד.

<אמיר הלר: יתרה מזאת, ראינו את הגרף של אגף התקציבים על הירידה במשקיעים, רק ששכחו להראות גרף נוסף של עליה במחירי השכירות של מה שקרה מאז.

<אמיר הלר: מה שקרה מאז, מנותני משרד השיכון, עליה של 26% במחירי השכירות וזה אחד לאחד.

אורלי לוי אבקסיס: יש לך טעות כי העלייה של המחירים בשוק בכלל, של מחירי הדירות, עלו בדיוק כמו העלייה- - -

<אמיר הלר: נכון.

משה גפני: אני מבקש לא להשיב.

מיקי לוי: זה ממש לא נכון.

מיקי לוי: ממש לא מדויק.

אורלי לוי אבקסיס: 70%, תבדוק את זה.

<אמיר הלר: משפט לסיום, תחום המיסוי משתנה כל שנה וחצי שנתיים בחוק ההסדרים או בהוראת שעה כזו או אחרת.

<אמיר הלר: השוק הזה, מעבר לכל ההצהרות ושיקולי חקיקה, צריך קודם כל ודאות.

<אמיר הלר: לכן חשוב שלא יהיו תיקוני החקיקה ועליית המס רק מכבידה.

<אמיר הלר: המס לא מייצר דירות הוא רק מפריע לשוק בהתנהלותו השוטפת.

<אמיר הלר: אני מבין שסביר להניח שהחוק הזה יעבור כי הממשלה מקדמת אותו, אני מציע שהמס הזה יחול מדירה שלישית ואילך על אותם משקיעים שבאמת יורשים הרבה דירות ולא על אלה שקונים דירה לילדים שלהם ובסוף לא יקנו בגלל עליית המחירים.

משה גפני: תודה רבה, דברת לעניין.

משה גפני: חבר הכנסת שמולי בבקשה.

משה גפני: אחריו חבר הכנסת אראל מרגלית.

איציק שמולי: תודה רבה אדוני היושב-ראש.

איציק שמולי: אני כמובן מתנגד לעמדה שהשמעתם.

איציק שמולי: אי-אפשר לא לגלגל את העיניים לשמים.

איציק שמולי: בשנים האחרונות דירה היא אותה דירה בשוק הדיור והיא נמצאת במחסור.

איציק שמולי: אם אתם או השוק שולח את רוכשי הדירה הראשונה ואת המשקיע שקונה את דירתו החמישית להתחרות על אותה דירה, אין שום ספק מי ינצח.

איציק שמולי: לכן הגישה של האוצר וגם של רשות המסים במקרה הזה, היא הגישה הנכונה.

איציק שמולי: אני מסכים גם לגישתך שצריך להכניס את זה לתוקף.

איציק שמולי: כי יש פה הרבה ציפיות שמשחקים אתם.

איציק שמולי: דווקא לאור הגיבוי שאתם מקבלים מהוועדה, אני מציע לכם להתחשב בבקשות שהעלתה הוועדה.

איציק שמולי: אלה שתי בקשות צנועות ולא יותר מידי לבקש.

איציק שמולי: אם הזכרתם את המילה מדיניות, גם המנכ"ל וגם ראש רשות המסים.

איציק שמולי: אני לא מבין איך זה מסתדר שמצד אחד בחוק הזה אתם זורקים את המשקיעים מהחלון ובקריטריונים של הדיור למשתכן אתם מחזירים אותם מהדלת?

איציק שמולי: אם אתם מדברים על זה שאתם רוצים לדכא את המשקיעים בשוק הנדל"ן, תהיו עקביים.

איציק שמולי: אנחנו נתמוך בחוק הזה למיטב ידיעתי, אבל אם אתם מדברים על מדיניות, תלכו עם המדיניות של דיכוי המשקיעים עד הסוף.

איציק שמולי: במצב שבו בין רבע לשליש מהרוכשים בשוק הדיור זה רוכשי דיור להשקעה.

מכלוף מיקי זוהר: ומתן פטורים שיציפו את השוק כמה שיותר כל המשקיעים שמחזיקים בדירות.

מכלוף מיקי זוהר: יש הרבה משקיעים שמשקיעים בדירת, לא פטרת את הבעיה, פתרת רק צד אחד, איך מציפים את השוק חזרה.

אראל מרגלית: בקשנו מכם להראות לנו את המתווה הכולל ולא חתיכה חתיכה.

אראל מרגלית: זה מפריע לנו שאנחנו רואים חתיכה אחת מתוך פסיפס גדול.

אראל מרגלית: אנחנו מבינים שיש דחיפות על החוק הזה בגלל מה שקורה בתחום ההשקעה של הדיור ואנחנו מוכנים לעבוד לפנים משורת הדין ולהתקדם אתכם.

אראל מרגלית: אבל היינו רוצים לראות כמה שיותר מהר את המתווה הכולל.

אראל מרגלית: גם אם אין לכם כרגע את כל ההוצאות לפרטיהם, אנחנו רוצים לראות את מתווה הדיור.

אראל מרגלית: זה כרגע לא מתווה הדיור, זה חלק מאוד קטן.

אראל מרגלית: דבר שני, בוועדת הכספים עשו דיון על זה, יש נטייה מאוד גדולה לתמוך בקרב האופוזיציה כולה.

אראל מרגלית: אני חייב לומר שחלק מהאנשים לא בטוחים שזה ייטב עם הסוחרים.

אראל מרגלית: אבל יש נטייה כרגע כן לתמוך.

אראל מרגלית: כחברי אופוזיציה יש לנו שתי אופציות כדי לשנות: אחת, לנסות להגיע לניסוחים אחרים בדברים שחשובים לנו.

אראל מרגלית: קרי, שדירה להשקעה שיורשים, החל משני יורשים ומעלה, שלא תיחשב לדירה להשקעה עד 50%, את זה היינו רוצים לראות.

משה גפני: אם הוא לא גר בה.

אראל מרגלית: כן.

אראל מרגלית: הדבר השני הוא העניין הרטרואקטיבי.

אראל מרגלית: אני רוצה לומר עוד משהו ואני יודע שחלק מהחברים לא מסכימים אתי.

אראל מרגלית: אני אומר לדעתי שלשר האוצר כרגע, גם לשוק המשקיעים, גם לסוחרים וגם לשוק כולו, חשוב לשדר אמינות.

אראל מרגלית: לכן לא הייתי עושה מחטף של יומיים פה ויומיים שם.

אראל מרגלית: אני יודע שיכול להיות שכן ייסגרו מה עסקאות.

אראל מרגלית: בקשתם את התמיכה שלנו ונתנו לכם את התמיכה הזו כאופוזיציה, בקריאה הראשונה במליאה אמרתם שזה יעבור ב-1 ביולי.

אראל מרגלית: לדעתי צריך להישאר עם מה שביקשתם.

אראל מרגלית: זיג זג של שר האוצר זה לא במקום.

אראל מרגלית: מה שהיינו רוצים זה קודם כל להכניס את השינויים בגוף החוק ואז ההסתייגויות של כלל האופוזיציה יהיו הסתייגויות דיבור בלבד, כדי שנוכל לדבר על העניין הזה במליאה ולא הסתייגויות מהותיות.

אראל מרגלית: אז נצביע יחד אתכם.

אראל מרגלית: דבר שני, היינו רוצים כוועדת כספים, כמה שיותר מהר, שתראו לנו את המתווה הכולל שלכם, כולל התלבטויות.

אראל מרגלית: אם אתם רוצים שנלך אתכם, תראו לנו את סך הכול הצעדים שאתם רוצים לקחת במשק בנושא הדיור.

מיקי רוזנטל: אי-אפשר לראות בעמך ישראל שיורש דירה - משקיעים.

מיקי רוזנטל: בקשתי לקבל נתונים כמה אנשים ירשו דירות והם לא מתגוררים בהם.

מיקי רוזנטל: אמרו לי שיש בין עשרות אלפים למאות אלפי דירות.

מיקי רוזנטל: זאת אומרת שאנחנו עכשיו משיתים עונש על קבוצה גדולה בציבור הישראלי, שהם באמת לא משקיעים במובן הזה שהם לוקחים את הכסף שלהם כדי להשקיע ולהתעשר או כי אין להם אופציות השקעה אחרות, אלא בגלל מצב שהם ירשו את הדירה והם לא יכולים להתגורר בה כי בדרך-כלל מדובר בכמה אחים ואז הדירה מושכרת ואנשים רוכשים לעצמם דירה אחרת.

מיקי רוזנטל: העניין הזה הוא מהותי ואנחנו מבקשים לתקן אותו כי זה די ברור שכך צריכים להיראות הדברים.

מיקי רוזנטל: הדבר השני נוגע לחקיקה הרטרואקטיבית.

מיקי רוזנטל: שמעתי את ההסבר של מנכ"ל האוצר ואני מבין את הצורך לא להחזיר עכשיו כספים אם חלילה בית המשפט יחליט בניגוד לעמדת המדינה.

מיקי רוזנטל: יחד עם זה, זה בדיוק לא המקרה שבו הכנסת צריכה לאשר חקיקה רטרואקטיבית, גם אם חלילה זה יעלה למדינה עשרות מיליונים.

מיקי רוזנטל: אני מקווה שלא יקרה כך.

מיקי רוזנטל: בחקיקה רטרואקטיבית אתה פותח דלת שאחר-כך כל דבר יהיה עילה לחקיקה רטרואקטיבית.

מיקי רוזנטל: מקובל בכנסת הזו ובשיטת המשפט שלנו, שחקיקה רטרואקטיבית זה דבר שלא יעשה אלא במקרים חמורים ונדירים וזה בוודאי לא המקרה.

מיקי רוזנטל: לכן אני מבקש שלא תחול החקיקה הרטרואקטיבית על העניין הזה.

מיקי רוזנטל: אנחנו נתמוך.

אורלי לוי אבקסיס: עדין לא שוכנעתי שהמס הזה באמת יביא לצינון המשקיעים.

אורלי לוי אבקסיס: אני לא בטוחה שזו מדרגת המס הנכונה להביא לשינוי.

אורלי לוי אבקסיס: אנחנו צריכים להבין שיש קהל גדול בחוץ שלא יכול להרשות לעצמו לקנות דירה כי אין לו את ההון העצמי.

אורלי לוי אבקסיס: אותו אני רוצה להכניס לנעלים, למקום שמשם נפנה את המשקיעים למקומות אחרים.

אורלי לוי אבקסיס: הרי נאמר לנו קודם שזה יביא לעלייה בשכירות הדירה, כי יגלגלו את המס.

אורלי לוי אבקסיס: אדוני, ב-6 השנים האחרונות, הממוצע של שכר הדירה עלה בכ-60%.

אורלי לוי אבקסיס: בתל-אביב ב-72%.

אורלי לוי אבקסיס: אז אל תגיד לי שזה יהיה כי עכשיו הם ממש רוצים לשמור על המחיר.

אורלי לוי אבקסיס: ברגע שנוציא את המשקיעים ונכניס בעלי דירות, משכנתא בערבות מדינה, אנשים שיוכלו להרשות לעצמם לשלם את המשכנתא, שתהיה אפילו פחות משכר הדירה המטורף בשוק הדרקוני שאנחנו מכירים היום.

אורלי לוי אבקסיס: אנחנו נוודא שלכם, כבוני הארץ, יהיו קליינטים חדשים שעליהם תילחמו, שאותם תצטרכו לרצות, שתצטרכו לתת להם אובר של סטנדרטים ושלא יהיה סטנדרט נמוך אלא גבוה, כי ההטבה תהיה אתו.

אורלי לוי אבקסיס: הוא יצטרך לבחור אם הוא רוצה שוק יד שנייה, אם הוא רוצה אצל הקבלן הזה או אצל הקבלן האחר.

אורלי לוי אבקסיס: אתם תתחרו עליו, הכסף לא יגיע אליכם, לא כמו במע"מ אפס, שאתם לוקחים את הכסף ואנחנו לא יודעים אם תגלגלו או לא.

אורלי לוי אבקסיס: בנושא הזה אנחנו אומרים שבעל הבית הוא זה שיקבל את הזכאות ולא המשקיעים.

אורלי לוי אבקסיס: אני רוצה לדעת ממנכ"ל משרד האוצר, אנחנו יודעים שה-8% האלו יצננו אתה שוק?

אורלי לוי אבקסיס: יש לנו צפי?

אורלי לוי אבקסיס: שמעתי שברזולוציות מסוימות אתם נורא מפחדים לקרר מידי את השוק, שירד מתחת ל-24%, כי לא יהיה תמריץ לבונים לבנות מספיק מהר, אז התמריץ יהיה קליינטים חדשים ולא בדמות המשקיעים.

משה גפני: תודה.

משה גפני: אני רוצה שכולם ידברו ולהספיק להצביע לפני 12:00.

משה גפני: חבר הכנסת לוי בבקשה.

מיקי לוי: אני יודע נתונים אחרים של שוק השכירות ואני מבקש שתיתן למעיין לתת לנו את זה, כי אני לא רוצה להרוג את שוק השכירות לגבי אותם צעירים שידם אינה משגת.

אורלי לוי אבקסיס: תן להם משכנתא 90%.

מיקי לוי: זה הרבה פחות.

מיקי לוי: אני מבקש נתונים ממעיין.

מיקי לוי: שוק השכירות לא עלה באותו יחס לערך הדירות.

אורלי לוי אבקסיס: אלה נתונים של משרד השיכון.

מיקי לוי: דבר נוסף, אני תומך בגישה שלהם ואני אצביע בעד כי זו אחת הדרכים לצנן את השוק הזה.

מיקי לוי: אני מוטרד מאוד מהפסיקה בבג"ץ לגבי התאריך.

מיקי לוי: אם הפסיקה בבג"ץ תהיה כזו שאנחנו חלילה נפסיד, ה-200 מיליון זה לא מה שמטריד, מה שמטריד זה נושא העיקרון.

מיקי לוי: אם חלילה נפסיד בבג"ץ ואני מקווה שלא נפסיד, כי אותם אנשים ידעו שהם הולכים לקנות דירות להשקעה וראוי שהם ישלמו את המס שהיה מוכר גם בשנת הכספים הקודמת.

מיקי לוי: אני בעדכם, אבל אני רוצה לשמוע איזה אמצעי זהירות יש.

מיקי לוי: אתם תגידו לנו מה לעשות, במידה ובג"ץ יפסוק נגדנו ואנחנו מצביעים בעדכם, זה מצב לא ראוי.

משה גפני: חברת הכנסת רחל עזריה, את רוצה לוותר?

משה גפני: אני מבקש מחברי הקואליציה.

מיקי רוזנטל: אני מוותר רטרואקטיבית.

רחל עזריה: אני אגיד בקצרה.

רחל עזריה: לגבי מחירי השכירות.

רחל עזריה: היום אנשים קובעים את מחירי השכירות לפי המקסימום שהם יכולים לקחת.

רחל עזריה: הם לא אומרים לעצמם, אני צריך להחזיר תוך עשר שנים את עלות הדירה לכן אעשה את מחיר השכירות לפי החזר הדירה.

רחל עזריה: הדבר המקסימאלי שיכול לקרות, שייקח עוד שנתיים להחזיר את ערך הדירה לפי מחירי השכירות שנקבעים בשוק ובסופו של דבר אולי זה יצנן את ההשקעה, כי אנשים יגידו לעצמם שבמקום 10 שנים להחזיר את ערך הדירה, צריך 12 שנים, יכול להיות שזה יעשה את השינוי.

רחל עזריה: דבר שני, לגבי ההאצה של מועד תחולת החוק.

רחל עזריה: אנחנו יודעים מה הסיפור של מע"מ אפס שאנשים ידעו במשך חצי שנה אם יעלה או לא יעלה, מה זה עשה לשוק.

רחל עזריה: ככל שזה יהיה מהר יותר זה יהיה טוב יותר.

רחל עזריה: ברור שזה לא הפתרון המושלם, בשלב הזה אנחנו יודעים שאנחנו עושים דברים לא מושלמים, אבל עדיף לעשות אותם כמה שיותר מהר כדי להתערב בשוק, כשרואים שהשוק החופשי לא עושה את העבודה.

משה גפני: חבר הכנסת סמוטריץ', אתה מוותר?

בצלאל סמוטריץ': שתי נקודות בקצרה.

משה גפני: עוד לא התרגלתם לקואליציה.

בצלאל סמוטריץ': רציתי להיות באופוזיציה, לא הלך.

בצלאל סמוטריץ': אני מצטרף לבקשה בעניין הדירות בירושה.

בצלאל סמוטריץ': אני חושב שראוי שיוצהר כאן שזה הולך להיות מטופל.

בצלאל סמוטריץ': אני חוזר על שאלתי, בהנחה שהחוק הזה לא נועד להעשיר את קופת האוצר אלא להגדיל את היצע הדירות, למה לא להחריג משיעור המס הגבוה העברות ללא תמורה בין בני משפחה, זה משהו שהוא חסר השפעה לחלוטין על שוק הדיור.

בצלאל סמוטריץ': זה לקחת עוד מס שהמדינה תרוויח ממנו.

רועי פולקמן: אני רק אחזור על מה שאמרנו קודם.

רועי פולקמן: יש הסכמה והשוק עכשיו מגיב באופן שלילי לעניין, הבקשה שלי היא שזה יהיה מרגע פרסום החוק.

משה גפני: חבר הכנסת אחמד טיבי, יצא.

משה גפני: חברת הכנסת סתיו שפיר בבקשה.

סתיו שפיר: הצבענו בעד ההצעה הזו בקריאה הראשונה.

סתיו שפיר: לי מפריע שהדבר הזה לא מגיע כחלק ממכלול.

סתיו שפיר: לפני הכול נתונים, דברתם על זה והבטחתם בישיבה הקודמת שתציגו נתונים, גם תחזיות גבייה בנושא, נתונים על כמות הדירות או כמות האנשים שיש להם יותר משתי דירות להשקעה.

סתיו שפיר: עדיין לא ראינו את שני הדברים האלה.

סתיו שפיר: הדבר הנוסף הוא מה עושים עם סוגיית השכירות.

סתיו שפיר: דיבר על זה עופר ואני מסכימה עם דבריו.

סתיו שפיר: עומדת על הפרק היום הצעת חוק לשכירות הוגנת, שמוביל חבר הכנסת רועי פולקמן מסיעת כולנו וגם חברת הכנסת אורלי לוי חתומה עליו יחד אתי עוד מהקדנציה הקודמת.

סתיו שפיר: אנחנו כבר שנה וחצי נמצאים בדיונים אתכם ומול הממשלה כדי להעביר אותה ואמרו שיעבירו ויחזירו וחוזר חלילה.

סתיו שפיר: מאחר וההצעה הזו הולכת להשפיע על מחירי השכירות, אפילו אם היא לא תשפיע באופן אמיתי על המחירים, עצם זה שהיא נדונה והיא קיימת והדיבור עליה, כבר גורם ויגרום לבעלי דירות מסוימים להעלות את מחירי השכירות.

סתיו שפיר: כלומר, אם לא נכניס כמכלול גם את החוק לשכירות הוגנת ונפקח על שוק השכירות בצורה שתוודא שהעלויות האלה לא יתגלגלו על השוכרים, כפי שצפוי לקרות ומדובר בשני מיליון שוכרי דירות, אז אנחנו מטפלים רק בצד אחד של הבעיה ויהיו אנשים שיסבלו מזה, שני מיליון אנשים, שהמחירים שלהם הולכים לקפוץ פעם אחר פעם.

סתיו שפיר: כל פעם שדבר כזה עולה על הפרק, כבר המחירים מתחילים לעלות.

סתיו שפיר: זה פשוט בלתי אפשרי.

סתיו שפיר: אני יודעת שהשר כחלון רוצה לקדם את החוק לשכירות הוגנת, הדבר הזה נמצא על הפרק כבר הרבה מאוד זמן.

סתיו שפיר: אני רוצה לשמוע מצד האוצר ומצד הפקידות ומצד רשות המסים, האם אתם הולכים לדרוש שהדבר הזה יקודם בהקדם האפשרי?

משה גפני: מנכ"ל משרד האוצר עומד להשיב לך.

סתיו שפיר: אני אשמח, אבל אדוני היושב-ראש, אני חושבת שאנחנו יכולים גם לבקש שכחלק מההצבעה המזורזת כל-כך על הדבר הזה, גם תובא להצבעה הסוגיה של שכירות הוגנת.

סתיו שפיר: כי אם אנחנו מקדמים פה דבר אחד אנחנו עלולים ליצור נזק.

משה גפני: אני מקנא בך.

משה גפני: את גם מקדמת את הצעות החוק שלך וגם את באופוזיציה.

סתיו שפיר: זו יכולה להיות הצעת החוק שלנו.

סתיו שפיר: למה שלך?

מנואל טרכטנברג: יש פה סעיף על ההצמדה.

מנואל טרכטנברג: אני מדבר על סעיף 5(ב) כתוב בו הצמדה למדד הבסיסי.

מנואל טרכטנברג: שאלתי את אנשי האוצר על מה מדובר?

מנואל טרכטנברג: התשובה שקיבלתי ותתקנו אותי אם אני טועה, אותו מרכיב במדד המחירים לצרכן שנוגע לדיור.

מנואל טרכטנברג: היה פער מאוד גדול בשנים האחרונות בין המרכיב הזה במדד המחירים לצרכן - - -

<שי באבד: זה מדד תשומות הבנייה?

מנואל טרכטנברג: לא.

מנואל טרכטנברג: ב-6 השנים האחרונות נוצר פער אדיר בין מחירי הדירות לבין המרכיב הזה.

מנואל טרכטנברג: המשמעות היא שמה שיקרה ב--5 השנים הקרובות, המחירים של הדירות עדיין ירוצו יותר מהר, המס הגבוה יחול על חלק הולך וגדל של העסקאות.

מנואל טרכטנברג: יכול להיות שזו הכוונה וזה בסדר, אבל צריך להגיד את זה בפה מלא וצריך להיות מודע לעניין הזה.

מנואל טרכטנברג: דברתי קודם על 5 שנים, המס לא קבוע במובן של התחולה שלו בגלל המדרגות והתלות של זה במרכיב ההצמדה.

<שי באבד: זו הערה במקום.

<שי באבד: זה קשור לאותו מדד שמתייחס למדד מחירי הבנייה ולא למדד המחירים הכולל, כשמדד המחירים הכולל מורכב גם מהמדד הזה.

<שי באבד: אדוני חדק כשהוא אומר שיש פער מאוד גדול בין איך שהמדד הזה עולה למה שקורה במדד המחירים.

מנואל טרכטנברג: זה רק מחזק.

מנואל טרכטנברג: היה דיון על כמה שנים קדימה.

מנואל טרכטנברג: מה שהולך להיות נניח בעוד 3 שנים, ה-4.8 מיליון האלה, המשמעות שלהם תהיה אחרת מאשר היום.

מנואל טרכטנברג: זה יחול על הרבה יותר דירות.

מנואל טרכטנברג: זה בסדר אבל צריך להגיד את זה בפה מלא שהוועדה תהיה מודעת לזה שהקיבוע ל-5 שנים קדימה, פירושו שהמס הגבוה הולך ומתרחב.

<שגית אפיק: ה-4,800 יעלה כנראה ל-6 מיליון.

משה גפני: זה מעלה גם את הדירה היחידה.

מנואל טרכטנברג: אני רוצה להגיד שבפעם הבאה שתציגו, חשוב לתת על זה את הדעת על הדבר הזה.

מנואל טרכטנברג: הערה שנייה, אני רוצה לחזק את העניין של היורשים.

מנואל טרכטנברג: תעשו את התיקון הזה הוא מאוד חשוב.

מנואל טרכטנברג: בעניין התחולה, ביום הפרסום זה הדבר הנכון.

מנואל טרכטנברג: הערה כללית, תמכתי מהרגע הראשון בהצעה הזו.

מנואל טרכטנברג: אבל אני רוצה לחזור על דברים שנאמרו קודם.

מנואל טרכטנברג: אני אישית לא אתמוך בשום צעד בודד בתחום הדיור שיובא לוועדה הזו מכיוון שזה עושה נזק למכלול, זה עושה נזק לשוק.

מנואל טרכטנברג: אני אומר לכם עצה, כידיד: החיפזון מהשטן.

מנואל טרכטנברג: השוק הזה רגיש בצורה בלתי רגילה לציפיות.

מנואל טרכטנברג: אי-אפשר לשגע את כולם כל הזמן.

מנואל טרכטנברג: תיקחו את הזמן, תיקחו שלושה חודשים ותבואו עם מכלול כולל, ראו הוזהרתם.

עבד אל חכים חאג' יחיא: המטרה הייתה להכניס עוד ועוד דירות למשק.

עבד אל חכים חאג' יחיא: אבל החוק הזה מחטיא את המטרה.

עבד אל חכים חאג' יחיא: זה עוד אנשים שיחזיקו את הדירות ולא ימכרו אותם וזה יהיה עוד רווחים כלואים כמו שהיו בחברות.

עבד אל חכים חאג' יחיא: הצעתי היא והצעתי גם במליאה, לתת את האופציה של השכרת הדירות האלה במחיר מפוקח לתקופה ואז יקבלו פטור ברגע שמוכרים אותם.

עבד אל חכים חאג' יחיא: בזה אנחנו מנגישים יותר דירות לציבור.

אורן אסף חזן: אם יש פה מישהו מסביב לשולחן שחושב ש-40,000 שקל שיעלו בממוצע לדירה באמת ימנעו ממשקיעים לקנות, אז כנראה שהוא מנותק מהמציאות.

אורן אסף חזן: אני חושב שהיה צריך לעשות פה מדרגות.

אורן אסף חזן: בדירה שלישית ורביעית שהאחוזים יהיו הרבה יותר גבוהים, כדי שזה יבוא לידי ביטוי.

אורן אסף חזן: אגב, יד ביד עם החוק לשכירות הוגנת של חברת הכנסת שפיר.

אורן אסף חזן: דבר שני, אם אתם באמת רוצים בחלק מהתהליכים להציל את שוק הנדל"ן ולפנות דירות.

אורן אסף חזן: אני מציע, לפני 15 שנה ביטלו את מס הרכוש, אדוני מנכ"ל משרד האוצר בואו נחזיר את מס הרכוש ואם אין לכם מה לעשות עם הכסף, בואו נביא את הכסף לזוגות צעירים.

משה גפני: אל תגיד את זה אפילו בצחוק.

משה גפני: חבר הכנסת מוזס?

מנחם אליעזר מוזס: מוותר.

משה גפני: חבר הכנסת וקנין בבקשה.

יצחק וקנין: אני אומר משהו וכדאי שניקח אותו אחורה 5,6 שנים.

יצחק וקנין: אני מסכים עם כל מה שאמר ידידי טרכטנברג.

יצחק וקנין: אנחנו לא מבינים איפה אנחנו חיים.

יצחק וקנין: שוק השכירות קפץ בממדים שאתה אפילו לא מתאר לעצמך.

יצחק וקנין: אם אתה רוצה דוגמה, אני תמיד מביא את זה מאיפה שאני גר, בפריפריה.

יצחק וקנין: בשלומי, דירה ממוצעת של 100 מטר עלתה 1,200 ₪ שכירות לחודש, היום זה 3,000.

מיקי לוי: תן לי 10 שניות אני אגיד לך - - -

יצחק וקנין: אל תפריע לי.

יצחק וקנין: אתה תמיד יודע יותר מכולם.

מיקי לוי: בקיבוץ הגושרים זה עלה ל-4,000.

יצחק וקנין: אי-אפשר להביא לנו טיפול קוסמטי ואני קורא לזה טיפול קוסמטי.

יצחק וקנין: אני אצביע בעד, אני בקואליציה אל תדאגו - - -

מכלוף מיקי זוהר: זה תהליך, מתחיל תהליך זה לא ביום אחד.

יצחק וקנין: אל תגיד לי תהליך.

יצחק וקנין: אני יושב כאן כבר שש שנים וזועק את אותן זעקות, לא מהיום אני צועק.

יצחק וקנין: תאמינו לי, אני מדבר מדם ליבי.

יצחק וקנין: אי-אפשר להביא טיפול קוסמטי.

יצחק וקנין: ישב במקום שלך נגיד בנק ישראל סטנלי פישר, לידו ישב שר האוצר, לידו יושב-ראש הוועדה משה גפני, לידו אריאל אטיאס ואמרתי את אותם דברים ואני אומר אותם שוב פה.

יצחק וקנין: אם לא נטפל בדיור כמו שמטפלים בכל המחלפים ובתשתיות, אין סיכוי בעולם שהמערכת הזו תרד.

יצחק וקנין: אם המדינה לא תיקח כסף ותגיד שהיא בונה את הדירות, זה היצע וביקוש, אין פה מציאות אחרת, לא קוסמטיקה.

יצחק וקנין: כל מה שאנחנו עושים פה זו קוסמטיקה ואני לא כלכלן גדול ולא מבין גדול.

יצחק וקנין: אני זוכר מה שאמר לי סטנלי פישר, תקראו בפרוטוקולים, הוא אמר לי: אנחנו מרגישים מגמה של התמתנות.

יצחק וקנין: אמרתי לו, תגיד לי, אתה חי פה?

יצחק וקנין: איזה התמתנות.

יצחק וקנין: אלה דברים שאמרתי לפני 5 שנים ואני מסכים עם חברת הכנסת שפיר, אי-אפשר להביא קוסמטיקה קטנה ולחשוב שבזה נציל את המציאות.

יצחק וקנין: המציאות היא קשה והטיפול צריך להיות מקיף.

יצחק וקנין: בנק ישראל בעניין הזה מנותק לגמרי.

יצחק וקנין: המדינה צריכה לשים כסף ולפתור את הבועה הזו.

משה גפני: ראיתי את מכלול הדברים שרוצים לעשות בנושא הדיור.

משה גפני: לראשונה מאז שאני מכיר את המערכת הציבורית, מדובר על מהלך רציני, שאם הוא יתממש, הוא אכן מהלך בכיוון הנכון.

משה גפני: נכון שאני לא שבע רצון ממה שנאמר כאן, שלקחו רק את החלק של מס הרכישה ואותו מביאים.

משה גפני: אם הוא היה בתוך מכלול, בוודאי שהכול היה שונה לחלוטין וגם סוג הדיון היה שונה לחלוטין.

משה גפני: אמרתם לי, שהסיבה היא מכיוון שזה מסתיים ב-1 ביולי ולכן היו מוכרחים להביא את זה עכשיו.

משה גפני: אני חולק על זה.

משה גפני: אני חשוב שהיה אפשר לעשות דברים אחרים, אבל המה שהממשלה ביקשה, זה מה שעומד כאן לדיון.

משה גפני: אני אגיד לכם את סוג העבודה שלי, אתם תחליטו, אני אצביע אתכם.

משה גפני: סוג העבודה שלי, מה שהיה תמיד בוועדת הכספים, היה שהוועדה דנה על מכלול הדברים ומוסיפה בהסכמתכם דברים לתוך החוק.

משה גפני: אתם אומרים שאין ברירה, אי-אפשר להביא את המכלול בגלל שעדיין לא סיימתם את העבודה במכלול.

משה גפני: אתם אומרים שצריך להביא את מס הרכישה כי אין ברירה וצריך להביא אותו עכשיו בגלל מגבלת הזמן.

משה גפני: בסדר.

משה גפני: בקשתנו בישיבה הקודמת ובקשו חברים גם עכשיו, גם מהאופוזיציה, שאם מכניסים את זה הם מצביעים בעד החוק.

משה גפני: אתם יכולים להחליט שלא מכניסים שום דבר, גם לא את הנושא של שני אחים שלא גרים בדירה ובוודאי לא משקיעים, שזה ממשה נושא של החוק הזה.

משה גפני: אתם יכולים להגיד מה שאתם רוצים, מה שתגידו אני אצביע אתכם.

משה גפני: בעבר לא הייתי נוהג כך.

משה גפני: הייתי מביא את זה להצבעה.

משה גפני: אתם פשוט לא צודקים בזה, זו לא דירה להשקעה.

משה גפני: לאיש אין איפה לגור, שניהם ירשו דירה מאבא שלהם ולשניהם אין דירה ואחד בכלל לא גר שם.

משה גפני: אם הוא הולך לרכוש דירה על זה מעלים את מס הרכישה.

משה גפני: אתם יכולים להגיש שזה יהיה בתוך המכלול.

משה גפני: היו פה כמה דברים, גם הנושא של הרטרואקטיבי, גם הנושאים שלנו.

משה גפני: אדוני המנכ"ל, הבמה לרשותך.

משה גפני: תשמע לי, תצאו מתוך הקופסה, תנו משהו לוועדה.

משה גפני: היות והבאתם את מס הרכישה, תראו שבאמת מתוך מכלול של דירות להשקעה.

משה גפני: לא תתנו שום דבר, נצביע בעד, קואליציה.

משה גפני: תאמינו לי, בסוף שלמו ריבית על זה.

<שי באבד: תודה אדוני היושב-ראש, אני אשתדל לענות על כל הנקודות שהועלו ולתת מענה לדברים.

<שי באבד: אתחיל בנושא העיקרי והמרכזי.

<שי באבד: אין ספק שאנחנו מסכימים עם חברי האופוזיציה וגם עם חלק מחברי הקואליציה שאמרו את זה, לא שר האוצר ולא אנחנו היינו רוצים לצאת עם מס הרכישה כדבר הראשון שבו דנים.

<שי באבד: אנחנו גם חושבים שמס הרכישה בפני עצמו לא הולך לפתור את בעיות הדיור של מדינת ישראל.

<שי באבד: אנחנו אומרים את זה כאן קבל עם ועדה.

<שי באבד: אין לנו פתרון מע"מ אפס.

<שי באבד: אין פתרון קסם.

<שי באבד: אין צעד אחד שאנחנו חושבים שהולך לשנות את משבר הדיור במדינת ישראל ובוודאי לא העלאה של מספר אחוזים בודדים במס רכישה, זה לא יפתור את בעיית הדיור במדינת ישראל.

<שי באבד: זה לא מע"מ אפס.

<שי באבד: כתוצאה מזה שנאלצנו מבחינת זמני החקיקה וכתוצאה מזה שראינו שהשוק בציפיות להעלאת מס הרכישה ויש נהירה משמעותית של קניית דירות על-ידי המשקיעים, הגענו למסקנה שאין לנו ברירה, למרות שהיינו רוצים אחרת, לצרף את זה למתווה הכולל, נאלצנו להפריד את זה.

<שי באבד: לא עשינו את זה כי אנחנו רוצים לעשות מחטף, לא עשינו את זה כי אנחנו מאמינים שזה הצעד החשוב ביותר ולא עשינו את זה כי אנחנו מאמינים שזה הצעד הראשון מכל הצעדים.

<שי באבד: עשינו את זה בגלל אילוצי הזמן של החקיקה ובגלל מה שראינו שקורה בשוק.

משה גפני: מה אתה אומר על הבקשות?

<שי באבד: מאחר ואין לנו דירות בשפע, נאלצנו לעשות את ההפרדה הזו.

<שי באבד: זה לגבי הנושא של הבאת החוק במועד זה.

<שי באבד: אנחנו רוצים לציין שיש מתווה כולל.

<שי באבד: ברגעים אלו, כשאנחנו נמצאים כאן, יושב קבינט הדיור ודן בצעדים של המתווה הכולל, כשבמסגרת המתווה הכולל יש צעדים רבים בנושא ההיצע.

<שי באבד: חבר הכנסת וקנין, אתה צודק בצורה חד משמעית ואמר את זה גם שר האוצר, הבעיה המרכזית שיש היום במשבר הדיור זה היצע.

<שי באבד: זה לבנות, לבנות, לבנות.

<שי באבד: חלק מהתכניות שלנו זה לקחת כספים ולשים את הכספים האלה על מנת לנתב אותם להעלות את ההיצע.

<שי באבד: להעלות את ההיצע בצורה משמעותית כי זה אחד הצעדים המשמעותיים שאנחנו חושבים שיפתור את בעיית הדיור.

<שי באבד: לכן הצעד שמובא פה היום הוא צעד אחד ראשון בגלל אילוצי זמנים.

משה גפני: עכשיו לבקשות.

<שי באבד: היו נקודות להתייחסות, אני אגיע לבקשות.

<שי באבד: לגבי שאר הנושאים שהועלו, הנושא שהעלתה חברתה כנסת לוי להעלות עוד את המס ודבר שני, מה המשמעות, אם אנחנו מעלים את המס, בנושא של התחלופה בין דירות ראשונות למשקיעים.

<שי באבד: זה נבחן, האם אנחנו מעלים עוד את המס, אבל בגל שראינו שאין תחלופה מלאה, ככל שאתה מעלה את המסים, לא בהכרח בגלל הנושא שאין לזוגות צעירים יתרון, בגלל הנושא של מחיר יוקר הדירות ובגלל שאין עדין מספיק היצע, לא בהכרח יש תחלופה מלאה בין דירות שמשקיעים יורדים מהם לזוגות צעירים.

אורלי לוי אבקסיס: אבל הרעיון הראשוני שלכם היה לעשות מס יותר גבוה, חזרתם בכם.

משה גפני: אני מבקש לא לענות.

<שי באבד: הנושא של היורשים, של שני האחים.

<שי באבד: יש פה בעיה ואנחנו לא מתעלמים מהבעיה.

<שי באבד: לנושא של שני האחים יש השלכות רוחב בנושאים מסוימים נוספים כמו על מס שבח ומסים נוספים.

<שי באבד: פה טענו ספציפית על מס הרכישה ואנחנו אומרים ואני מצהיר פה בפרוטוקול קבל עם ועדה בפני הוועדה, אני מצהיר שניקח את הנושא הזה, נלמד אותו, נבחן אותו וכשנבוא עם המתווה ניתן פתרון לנושא של שני האחים.

<שי באבד: יש פה בעיה ואנחנו לא מתעלמים ממנה, אבל אנחנו אומרים שבלאו הכי אנחנו דנים במתווה הכולל על השלכות מיסוי נוספות, לכן לא נביא את זה עכשיו, נביא את זה בהמשך יחד עם המתווה הכולל.

<שי באבד: אנחנו נבוא עם פתרון כי יש פה בעיה ואנחנו לא מתעלמים ממנה.

<שי באבד: באנו היום לתת מענה רק לנושא מס הרכישה.

משה גפני: מה עם ההלוואות של זוגות צעירים שדברנו בשבוע שעבר?

<שי באבד: על כל הבקשות הנוספות שעלו פה אנחנו לא רוצים לדון בהם במסגרת החוק.

<שי באבד: גם ההלוואות וגם הנושא של פטורים ממס שבח וכל הנושאים הנוספים, אנחנו לא מתעלים מהם.

<שי באבד: כל הנושאים האלה ייכנסו במסגרת המתווה הכולל ואנחנו נדון בהם במסגרת המתווה הכולל.

<שי באבד: בשלב הזה אנחנו מבקשים לדון אך ורק על מס הרכישה.

<שי באבד: לגבי הרטרואקטיביות, כמו שענינו מקודם, יש פה שני עקרונות: הראשון, כפי שאמר חבר הכנסת רוזנטל ואני מסכים אתו ומבין אותו, יש את עיקרון של מה נושא התחולה של רטרואקטיביות והמשמעות של זה.

<שי באבד: מצד שני, יש לנו חשש אמיתי מה תהיינה המשמעויות אם נאלץ, ומדובר פה על סכום רב לא על עשרות מיליונים - - -

מיקי לוי: מה יקרה אם בג"צ יפסוק נגדנו?

<שי באבד: אנחנו מאמינים שהוא לא יפסוק נגדנו.

<שי באבד: אנחנו מאמינים שאם אתם תחוקקו את זה, זה יעבור.

<שי באבד: זה התחום של הלשכה המשפטית והעמדה המשפטית.

<שי באבד: אני כרגע מתייחס לעדה המהותית.

<שי באבד: אנחנו לא רואים לנכון, לתקופת מעבר שנפלה בין ממשלות, לתקופה שנפלה בין חקיקה, שנפחית מהמצב הקיים.

מיקי לוי: אני אתך, אבל תגיד לי מה הפתרון אם בג"ץ יפסוק נגדנו?

<שי באבד: אנחנו לא מאמינים שזה מה שיקרה.

מיקי לוי: זו לא תשובה.

<דובר: גם אם בית המשפט יפסוק נגדנו והתובנה הייצוגית, אנחנו לא רואים קושי משפטי בחקיקה הזו וזו גם עמדת היועצת המשפטית של הוועדה.

<שי באבד: שתי נקודות אחרונות, מועד התחולה שאנחנו מבקשים אותו כפי שעלה על-ידי חבר הכנסת רועי פולקמן, שמועד התחולה יהיה מיום הפרסום כי אנחנו רוצים לעצור - - -

משה גפני: אני מבקש תאריך.

משה גפני: תגיד תאריך.

<שי באבד: עד יומיים.

משה גפני: אני רוצה תאריך בחוק.

<שי באבד: הפרסום ברשומות הוא מחר.

<שי באבד: התאריך יהיה מחרתיים.

משה גפני: אמר ילד חכם בירושלים, יש דרך קצרה שהיא ארוכה ויש דרך ארוכה שהיא קצרה.

משה גפני: היום אתם הולכים בדרך הקצרה, אבל היא ארוכה.

<שי באבד: אין פה גישה, יש פה אילוץ שאנחנו מנסים לעבוד באילוץ הזה.

<שי באבד: נחזור לוועדה הזו עוד מספר רב של פעמים עם מתווה רחב של נושאים שנדונים ברגע זה בקבינט הדיור בזמן שאנחנו פה.

סתיו שפיר: לא התייחסת לנושא הנתונים ובעניין השכירות הוגנת.

<שי באבד: כל הנושאים של שכירות הוגנת והנושאים הנוספים יידונו במסגרת המתווה.

<שי באבד: אנחנו לא מתעלמים מהם.

<שי באבד: על ההצעה הזו כבר דברת עם שר האוצר ויש הסכמות ברמה העקרונית, אבל יש מתווה כולל וכרגע אנחנו דנים רק על מס הרכישה.

<שי באבד: שתי הערות אחרונות: לגבי דירה שלישית ורביעית, יש בעיה לעשות הפרדה, אגב, גם לדירה שנייה יש בעיה לעשות הפרדה, כי לא דינה של דירה ראשונה שעולה 50 מיליון שקל, ל-10 דירות שעולה כל אחת 800,000 שקל.

<שי באבד: לכן ההפרדה הזו היא הפרדה שהיא בלתי ניתנת לעשייה.

<שי באבד: לגבי הנתונים, הנתונים הם כאלה, כל אחוז עליה במס הרכישה אקוויוולנטי בערך ל-10% ירידה בכמות המשקיעים ולכן כשאנחנו מדברים על עלייה של 3%, אנחנו מדברים על בין 20% ל-30% ירידה במשקיעים.

<שי באבד: ראינו בעבר תופעה מכלל המשקיעים, לא מכלל הדירות אלא מכלל המשקיעים.

<שי באבד: פעם שנייה, לגבי עליית מחירי השכירות, מעיין תסביר.

משה גפני: לא, אני לא מרשה.

אורלי לוי אבקסיס: אדוני היושב-ראש, יש לי הצעה לסדר.

אורלי לוי אבקסיס: אני רוצה להציע לך, מאוד חשוב לך הנושא של ילדים יורשים.

משה גפני: לכולנו.

אורלי לוי אבקסיס: אתה היושב-ראש, אתה הסוחר מול האוצר.

אורלי לוי אבקסיס: אם הם רוצים לעשות רטרואקטיבית, תגיד להם שגם אז, כשיביאו את זה ויהיו פה תכניות מאוד גדולות בזמן התקציב, כשהם יביאו את הנושא, או אם יסכימו ל-50%, גם שם יהיה רטרואקטיבית כמו שייחקק בחוק הזה בדיוק בתאריך הזה.

אורלי לוי אבקסיס: זה אפשרי לחלוטין.

משה גפני: הם שמעו את הבקשה.

אראל מרגלית: אנחנו מבקשים התייעצות סיעתית.

משה גפני: חמש דקות התייעצות סיעתית.

משה גפני: אנחנו ממשיכים בדיון, הצעת חוק מיסוי מקרקעין (תיקון מס' 81 והוראת שעה), התשע"ה-2015.

משה גפני: מי בעד השם של הצעת החוק?

משה גפני: בעד – 9

משה גפני: נמנעים – אין

משה גפני: שם החוק כהצעת הוועדה.

אחמד טיבי: אני מבקש רביזיה.

אחמד טיבי: בקשתי שתחכו לנו.

משה גפני: רביזיה של חבר הכנסת טיבי.

משה גפני: אני חוזר על ההצבעה.

משה גפני: כולם נמצאים.

משה גפני: הצבעה חוזרת.

מיקי רוזנטל: אם אתה רוצה שנסיים את ההצבעות תוך דקה, תצהיר לפרוטוקול, שתוך חודש האוצר יביא פתרון חיובי לנושא של שני יורשים של דירה.

מיקי רוזנטל: אם תצהיר את זה לפרוטוקול, אנחנו נתמוך.

מיקי רוזנטל: אם לא, אנחנו נסתייג עכשיו על כל סעיף.

<שי באבד: אם אצהיר שהאוצר יביא פתרון זה לא מספיק טוב?

מיקי רוזנטל: לא.

<שי באבד: אנחנו הרי נביא את זה במסגרת תיקוני החקיקה הנוספים שהתבקשו לנושא מס השבח.

מיקי רוזנטל: אתה מבין בדיוק מה אנחנו רוצים.

<שי באבד: אבל יש לדברים האלה השלכות רוחב.

מיקי רוזנטל: לא אמרתי איזה פתרון.

מיקי רוזנטל: תצהיר שתביאו פתרון חיובי לנושא הזה ואנחנו נתמוך.

מיקי לוי: תצהיר את זה.

אראל מרגלית: בקשנו שני דברים, בקשנו את העניין הרטרואקטיבי ובקשנו את העניין של ה-50%, זה מה שבקשנו ואז נשתף פעולה.

אראל מרגלית: אנחנו לא רוצים פתרונות של פקידים אנחנו רוצים פתרונות של מנהיגים.

מיקי רוזנטל: אתם עושים טעות, אתם ילדים קטנים?

משה גפני: המנכ"ל בהתייעצות.

משה גפני: לא היה דבר כזה.

<שי באבד: בחודש הקרוב, כאשר נביא את תיקוני החקיקה הנוספים בפני הוועדה נבחן את הנושא, בהתחשב בנושא הזה ובהתחשב בבעיה שהנושא הזה מעלה.

<שי באבד: אנחנו נבחן ונביא פתרון חיובי שמתחשב בכל הבעיות שהועלו בנושא היורשים של שני אחים.

משה גפני: הצעת חוק מיסוי מקרקעין (תיקון מס' 81 והוראת שעה), התשע"ה-2015.

משה גפני: אין הסתייגויות.

מיקי רוזנטל: יש לנו הסתייגויות דיבור.

<שגית אפיק: בסעיף 2 התחילה תהיה 24 ביוני 2015 במקום 1 ביולי.

משה גפני: מי בעד הצעת החוק ירים את ידו?

משה גפני: בעד – 14

משה גפני: נמנעים – 2

משה גפני: אין מתנגדים, 2 נמנעים.

משה גפני: הצעת החוק עברה והיא תעבור למליאה.

משה גפני: אני מבקש שחרור מחובת הנחה, שזה יעלה היום עם הסתייגויות לדיבור.

משה גפני: תודה רבה לכולם הישיבה נעולה.